text:
 |
 52011PC0834
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear Clár um iomaíochas fiontar agus um fhiontair bheaga agus mheánmhéide (2014 - 2020) /* COIM/2011/0834 leagan deireanach - 2011/0394 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 Na forais leis an togra
 Rannchuidíonn fiontair, go háirithe Fiontair
 Bheaga agus Mheánmhéide (FBManna) ar bhealach tábhachtach le fás agus
 fostaíocht san Aontas. Má tá an tAontas chun a thosaíochtaí don 'Eoraip 2020'
 maidir le fás cliste, inbhuanaithe agus uileghabhálach a bhaint amach ní foláir
 iomaíochas a bheith i lár an aonaigh.
 Cé go bhfuil modhanna rialála ar fáil don
 Aontas, lena n‐áirítear reachtaíocht chliste agus laghdú an
 rómhaorlathais d'fhiontair an Aontais, is féidir díriú ar roinnt teipeanna
 margaidh go héifeachtach trí mhaoiniú poiblí ar leibhéal an AE.
 Tá an méid seo ag tarlú cheana. Sa Chreatchlár
 um Iomaíochas agus Nuálaíocht (CIP) tugtar maoiniú do ghníomhaíocht ábhartha I
 dTeachtaireacht ón gCoimisiún 'Buiséad don Eoraip 2020' aithníodh gur gá
 leanúint den tacaíocht airgeadais sin a fhorbairt[1]. Anois tá 'Clár um Iomaíochas
 Fiontar agus FBManna' molta ag an gCoimisiún ina mbeidh leithdháileadh iomlán
 de EUR 2.5 milliún don tréimhse 2014-2020.
 Comhthéacs ginearálta
 Tá dúshlán roimh fhiontair an Aontais maidir
 le bheith iomaíoch ar scála domhanda. Mar sin féin, cuirtear bac orthu i ngeall
 ar theipeanna margaidh a laghdaíonn a gcumas dul in iomaíocht lena
 gcomhpháirithe in áiteanna eile ar fud an domhain. Dá thoradh sin, léiríonn
 FBManna AE táirgiúlacht saothair agus acmhainní níos lú agus fásann siad níos
 moille ná a gcomhpháirtithe sna Stáit Aontaithe, mar shampla, agus níl siad
 chomh hábalta oiriúnú go rathúil do choinníollacha creata athraitheacha agus
 atá fiontair níos mó san Eoraip. Tá na deacrachtaí a bhfuil na FBManna i ngleic
 leo géaraithe i ngeall ar an ngéarchéim eacnamaíoch agus airgeadais agus i
 ngeall ar mhéaduithe ar phraghsanna tráchtearraí agus acmhainní le déanaí.
 Cé gurb iad na Ballstáit agus na réigiúin go
 príomha atá freagrach as gníomhaíochtaí chun dul i ngleic leis na teipeanna
 margaidh seo, tá deis shoiléir ann do bhreisluach AE i réimsí áirithe. Mar
 shampla, is féidir leis an Aontas cúnamh a thabhairt tríd an Margadh Aonair a
 neartú, trí thacú le comhleanúnachas agus comhsheasmhacht i mbearta náisiúnta,
 trí éifeachtaí a thig as scaipeadh dea‐chleachtais a bhaint amach, nó trí
 bharainneachtaí scála a bhaint amach. Anuas ar fheidhmiú rianúil an Mhargaidh
 Aonair a ráthú, tá ról ag an AE chun an timpeallacht ghnó a fheabhsú chun
 fiontair láidre, éagsúlaithe AE agus FBManna atá ábalta dul san iomaíocht ar
 scála domhanda a áirithiú, agus é ag oiriúnú do gheilleagar ísealcharbóin, atá
 tíosach ar acmhainní.
 Tá an Clár seo á bheartú mar mhodh chun díriú
 ar phríomhtheipeanna margaidh a theorannaíonn fás fiontar, go háirithe FBManna,
 san Aontas. Maidir le hiomaíochas agus fiontraíocht, is mar seo a leanas na
 príomhdhúshláin atá roimh fhiontair an Aontais fós:
 –
 deacrachtaí maidir le rochtain a fháil ar
 mhaoiniú do FBManna atá ag streachailt chun a n‐acmhainneacht
 creidmheasa a thaispeáint agus ar deacair dóibh rochtain a fháil ar chaipiteal
 riosca;
 –
 spiorad lag fiontraíochta – níl ach 45 % de na saoránaigh Eorpacha ar mhaith leo a bheith
 féinfhostaithe i gcomparáid le 55 % sna Stáit Aontaithe;
 –
 timpeallacht ghnó nach gcuidíonn le
 gnólachtaí nuathionscanta agus fás, arna
 saintréithriú le hilroinnt rialála dhianseasmhach agus rómhaorlathas;
 –
 acmhainneacht theoranta FBManna oiriúnú do gheilleagar ísealcharbóin, athléimneach ó thaobh aeráide de, atá
 tíosach ar fhuinneamh agus ar acmhainní i ngeall ar acmhainní airgeadais
 teoranta agus saineolas teoranta;
 –
 acmhainneacht theoranta FBManna chun
 leathnú do mhargaí lasmuigh dá dtír dhúchais,
 laistigh den Mhargadh Aonair agus lasmuigh de.
 I ngeall ar na deacrachtaí seo ní chruthaítear
 go leor fiontar, agus is minic nach inmharthana na cinn a lainseáiltear, nó
 feidhmíonn siad go dona i dtéarmaí táirgiúlachta agus inmharthanachta fiontar
 nuathionscanta. Ar mhacraileibhéal, feicimid creimeadh iomaíochas gheilleagar
 an AE.
 I gcomhréir le Straitéis 'Eoraip 2020',
 tá an Clár deartha chun coinníollacha ina mbeidh fiontair Eorpacha ag teacht i
 dtreis a chruthú agus chun a áirithiú gur féidir le FBManna leas iomlán a
 bhaint as acmhainneacht ollmhór an Mhargaidh Aonair, chomh maith le hiad a
 spreagadh féachaint lasmuigh de. Tá gá le hiarracht ar leith chun forbairt
 FBManna a chur chun cinn, príomhfhoinse fáis eacnamaíoch agus cruthaithe post
 san Aontas, arb iad faoi deara 67 % de na poist san earnáil phríobháideach
 agus a sholáthraíonn níos mó ná 58 % den láimhdeachas iomlán san AE.
 Tabharfar aird ar leith ar iomaíochas fiontar
 in earnáil na turasóireachta a fheabhsú chun inniúlachtaí nua an Aontais dá
 bhforáiltear i gConradh Liospóin a chur chun feidhme, i ngeall ar ranníocaíocht
 shuntasach na hearnála seo le OTI an Aontais agus an cion ard FBManna atá
 gníomhach san earnáil seo.
 Cuspóirí an togra
 Beidh na cuspóirí ginearálta seo a leanas i
 gceist leis an gClár:
 ·
 iomaíochas agus inbhuanaitheacht fhiontair an
 Aontais a neartú, lena n‐áirítear in earnáil na turasóireachta;
 ·
 cultúr na fiontraíochta a spreagadh agus cruthú
 agus fás FBManna a chur chun cinn.
 Díreoidh na gníomhaíochtaí arna maoiniú faoin
 gClár ar an méid seo a leanas:
 ·
 Na Coinníollacha creata a fheabhsú ar mhaithe le
 hiomaíochas agus inbhuanaitheacht fhiontair agus thurasóireacht an Aontais lena
 n‐áirítear in earnáil na turasóireachta trí
 thacú le comhleanúnachas agus comhsheasmhacht i gcur chun feidhme chomh maith
 le ceapadh beartas feasach ar leibhéal an Aontais. Is féidir an timpeallacht
 eacnamaíoch agus rialála a fheabhsú trí thagarmharcáil, trí mhalartú
 dea-chleachtas agus trí thionscnaimh earnála. Forbrófar beartas FBM agus
 cothófar iomaíochas FBM i gcomhréir le spriocanna an Small Business Act (Achta
 um Ghnólachtaí Beaga) (SBA) agus Straitéis 'Eoraip 2020'. Áireofar
 ar ghníomhaíochtaí an Aontais úsáid an phrionsabail 'Smaoinigh ar Fhiontair
 Bheaga ar dTús' a athneartú i gceapadh beartas an Aontais agus Ballstáit,
 dea-chleachtais a shainaithint agus a mhalartú chun cuidiú le cur chun feidhme
 an SBA, agus tacú le FBManna chun an leas is fearr a bhaint as acmhainneacht an
 Mhargaidh Aonair. Neartófar earnálacha gnó, lena n‐áirítear monarú agus
 seirbhísí, agus earnálacha roghnaithe ina bhfuil cion ard FBManna.
 ·
 Fiontraíocht a chur chun cinn, lena n‐áirítear
 i measc spriocghrúpaí sonracha: Ar na gníomhaíochtaí
 áireofar nósanna imeachta riaracháin a shimpliú, scileanna agus meoin
 fiontraíochta a fhorbairt, go háirithe i measc fiontraithe nua, daoine óga agus
 mná, agus an dara deis d'fhontraithe a chur chun cinn.
 ·
 Rochtain ar mhaoiniú do FBManna a fheabhsú i
 bhfoirm cothromais agus fiachais: Trí ionstraimí
 airgeadais le haghaidh fáis, lena n‐áirítear ardáin nua chothromais agus
 fiachais chun saoráid cothromais agus ráthaíochtaí iasachta a sholáthar,
 cumasófar FBManna chun rochtain níos éasca a fháil ar mhaoiniú. Ar an gcéad dul
 síos, trí shaoráid cothromais d'infheistíocht i gcéim an fháis soláthrófar
 maoiniú cothromais inaisíoctha atá dírithe ar thráchtáil go príomha i bhfoirm
 caipitil fiontair trí idirghabhálaithe airgeadais do FBManna. Ar an dara dul
 síos, trí shaoráid iasachta soláthrófar socruithe díreacha nó socruithe roinnte
 riosca eile do FBManna le hidirghabhálaithe airgeadais chun iasachtaí a
 chumhdach.
 ·
 Rochtain ar mhargaí laistigh den Aontas agus ar
 leibhéal domhanda a fheabhsú: Soláthrófar seirbhísí tacaíochta gnó tríd an
 Líonra Fiontar Eorpach chun fairsingiú a éascú sa Mhargadh Aonair agus lasmuigh
 de. Tríd an gClár seo soláthrófar tacaíocht gnó do FBManna i margaí lasmuigh
 den Aontas chomh maith. Beidh tacaíocht ar fáil freisin do chomhar tionsclaíoch
 idirnáisiúnta, go háirithe chun difríochtaí i dtimpeallachtaí rialála agus gnó
 idir an AE agus a phríomhpháirtithe trádála a laghdú.
 Breisluach an AE
 Tá an luach breise do ghníomhaíocht ar
 leibhéal an Aontais ag brath ar na cúig phríomhfhoinse seo a leanas:
 ·
 an Margadh Aonair a neartú, trí ilroinnt margaidh a
 shárú i réimsí amhail infheistíocht caipitil fiontair, iasachtú trasteorann
 agus méadú creidmheasa chomh maith le srianta faisnéise agus eagraíochtúla a
 chuireann cosc FBManna leas a bhaint as na deiseanna a thugann an Margadh
 Aonair. Mar shampla, is í príomhaidhm na n‐ionstraimí airgeadais rochtain
 ar mhaoiniú a fheabhsú do FBManna i ndeighleog mhargaidh nach bhfuil cumhdaithe
 ag bearta na mBallstát, atá teoranta d'infheistíochtaí agus do thacaíocht
 laistigh de gach tír. Cuirfear béim ar fhairsingiú fiontar atá dírithe ar an
 bhfás a mhaoiniú atá ag díriú ar fhairsingiú idirnáisiúnta, ar ghníomhaíochtaí
 trasteorann agus ar mhargadh maoinithe FBM trasteorann a fhorbairt. Ní féidir
 an ról seo a chomhlíonadh ach trí chlár ar leibhéal an Aontais.
 ·
 éifeachtaí taispeána agus catalaíocha trí scaipeadh
 dea-chleachtas tionsclaíoch agus beartas. Faoin gclár reatha, is féidir na
 samplaí is fearr de chur chun cinn fíonraíochta agus SBManna ar leibhéal
 náisiúnta, réigiúnach agus áitiúil a roghnú don chomórtas Duaiseanna
 Fiontraíochta Eorpacha. Leis na Duaiseanna dírítear ar luach saothair a
 thabhairt do na bearta is fearr arna nglacadh ag údaráis phoiblí i réimsí an
 tsimpliúcháin agus laghdú an ualaigh riaracháin. Gach bliain glacann tuairim is
 400 tionscadal páirt sna comórtais náisiúnta agus roghnaíonn a dtíortha tuairim
 is 56 tionscadal chun páirt a ghlacadh sa Chomórtas Eorpach áit a roghnaíonn
 giúiré Eorpach sé bhuaiteoir. As measc an 250 ainmnitheach náisiúnta, bhuaigh
 níos mó ná 30 ainmnitheach duais agus rinneadh sárthaispeántas dea-chleachtais
 díobh ar fud na hEorpa. Rannchuidíonn aistriú scileanna agus eolais thar
 teorainneacha le beartais na mBallstát a ailíniú, le comhpháirtíochtaí nua a
 chruthú agus leis an mbearna idir geilleagair Eorpacha a laghdú. Tá an deis ag
 riaracháin Eorpacha náisiúnta agus aitiúla a dtionscnaimh rathúla a thíolacadh
 ag an gComhdháil SBA, arna eagrú gach bliain ag an gCoimisiún agus ag
 Uachtaránacht an Aontais. Is é an Chomhdháil an príomhimeacht ina ndéantar
 malartú dea-chleachtas san Aontas agus lasmuigh de a chur chun cinn. Mar
 shampla, d'fhreastail 340 rannpháirtithe ó Bhallstáit an AE agus ó 30 tír nach
 Ballstáit iad ar an gComhdháil SBA is déanaí i mBúdapeist. Tíolacadh 28
 dea-chleachtas i gceardlanna. Maidir le hionstraimí airgeadais, éascaíonn ról
 an CEI malartú leanúnach dea‐chleachtas i réimsí na ráthaíochtaí agus an
 chaipitil fhiontair araon, agus aithnítear go bhfuil an éifeacht chatalaíoch
 an-ard i gcás caipitil fiontair.
 ·
 barainneachtaí scála i réimsí inar dheacair do na
 Ballstáit aonair an mhais chriticiúil is gá a bhaint amach. Mar shampla, i
 réimse na tacaíochta do FBManna thar lear, cruthaítear breisluach Eorpach trí
 iarrachtaí náisiúnta a chuachadh agus, trí sheirbhísí a mbeadh mais chriticiúil
 in easnamh orthu dá soláthrófaí iad ar leibhéal náisiúnta (mar shampla, trí
 thacaíocht d'fhorghníomhú IPR) a bhunú. Trí Dheasc Chabhrach FBManna de chuid
 IPR na Síne (The China IPR SMEs Helpdesk), arna maoiniú ag an gclár reatha,
 tairgtear comhairle nach mbeadh ar fáil do FBManna ó Bhallstáit níos lú[2] ina mhalairt de chás. Ar
 bhealaí eile is féidir le hidirghabháil an Aontais cuidiú le dúbláil iarrachta
 a sheachaint, comhar idir Ballstáit agus comhordú le Stáit ábhartha nach
 Ballstáit iad a chur chun cinn. I gcás na turasóireachta, tá breisluach soiléir
 ag baint leis an tionscnamh a ghlacadh ar leibhéal an Aontais go háirithe sna
 réimsí seo a leanas: an bonn eolais a chomhdhlúthú trí bhíthin suirbhéanna agus
 staidéir uile‐Eorpacha chun gné an éilimh agus an tsoláthair a thuiscint
 níos fearr, nach mbainfí amach inchomparáideacht agus comhsheasmhacht sonraí ar
 fud an Aontais ina n–éagmas sin[3];
 straitéisí trasnáisiúnta comhpháirteacha a fhorbairt chun an Eoraip mar áit ina
 bhfuil cinn scríbe turasóireachta d'ardcháilíocht agus inbhuanaithe ar fáil[4]; dea‐chleachtais a
 aithint ar féidir le hearnálacha sonracha tairbhiú díobh, amhail turasóireacht
 mhuirí agus chósta; chomh maith le síneadh an tséasúir turasóireachta, ar
 féidir é a dhéanamh níos fearr trí mhalartuithe idir Ballstáit éagsúla seachas
 trí gach tír ina haonair.
 ·
 comhleanúnachas agus comhsheasmhacht i mbearta
 náisiúnta trí mhalartú dea‐chleachtas ar leibhéal Eorpach agus trí
 thagarmharacáil. Is ionann an ghníomhaíocht do shimpliú nósanna imeachta
 tionscnaimh agus ceann de na samplaí is fearr den rath atá ar na cleachtaí
 tagarmharcála arna maoiniú faoin gclár reatha. Ó 2008 i leith, táthar tar éis
 faireachán a dhéanamh ar an staid agus ar an dul chun cinn tír ina dhiaidh tíre
 agus bliain ina dhiaidh bliana ag cur san áireamh trí ghné de shimpliú (ar
 shainordaigh an Chomhairle Iomaíochais cleachtadh tagarmharcála ina leith):
 meán-am, costais riaracháin agus nósanna imeachta riaracháin chun cuideachta
 theoranta a thionscnaimh. Is éard a bhí sa ghníomhaíocht cruinnithe
 leathbhliantúla ar leibhéal saineolaithe ('líonra na National Start-up Co-ordinators')
 arna n‐ainmniú ag na Ballstáit. Is í an aidhm a bhí leis modheolaíocht
 tomhais a fhorbairt, dul chun cinn a rianú agus tacú leis an dul chun cinn seo
 trí dhea‐chleachtais agus fhaisnéis a mhalartú. Ó 2002 i leith tháinig
 laghdú 70 % ar na hamanna cláraithe agus laghdú 50 % ar na costais.
 Tar éis mar a d'éirigh leis an mbeart seo, d'athbhreithníodh na spriocanna tríd
 an Athbhreithniú ar an Small Business Act (SBA) i bhFeabhra 2011.
 ·
 an saineolas uathúil a fuair institiúidí an AE:
 –
 Is amhlaidh atá i gcás institiúidí airgeadais an
 AE, an Bhainc Eorpaigh Infheistíochta (EIB) agus an Chiste Eorpaigh
 Infheistíochta (CEI), nach bhfuil a sárú ann ó thaobh scéimeanna
 maoiniúcháin a thacaíonn le FBManna a dhearadh agus a chur chun feidhme. Is
 ionann an taithí a fuair an CEI le deich mbliana anuas agus sócmhainn thar a
 bheith luachmhar. Ó 2007 i leith, ghníomhaigh sé go minic mar infheisteoir i 19
 gciste caipitil fiontair arna dtacú ag an CIP, go minic i ról mar bhunchloch,
 ag giaráil thar EUR 1.4 billiún d'infheistíocht iomlán i FBManna atá
 dírithe ar fhás. Maidir le feidhmíocht stairiúil, faoin chéad ghlúin de
 chaipiteal fiontair AE (an tsaoráid tionscnaimh ETF faoin Tionscnamh um Fhás
 agus Fhostaíocht ó 1998‐2000) d'aisíoc na tairbhithe thar 98 % den
 airgead arna infheistiú nó ba cheart go n‐aisíocfaidh siad é ar deireadh,
 lena n‐áirítear Skype ( guthú IP teileafónaíocht), Vertaris (athchúrsáil
 páipéir) agus Solaire Direct (struchtúir Fótavoltacha).
 –
 Tá torthaí inláimhsithe bainte amach ag an Líonra
 Fiontar Eorpach tríd an bhéim a chur ar idirnáisiúnú FBManna a chur chun cinn
 (sa Mhargadh Inmheánach agus lasmuigh de) trí fhaisnéis faoi chúrsaí an Aontais
 chomh maith leis an deis cuidiú leis an bpróiseas cinnteoireachta a sholáthar.
 Tá tábhacht ar leith ag baint le faisnéis an líonra ó thaobh
 neamhshiméadrachtaí faisnéise a shárú agus costais a bhaineann le
 gníomhaíochtaí trasteorann a mhaolú. Tá luach an Líonra Fiontar Eorpach
 bunaithe ar na comh-mhodheolaíochtaí, na comhionstraimí agus na comhuirlisí a
 úsáidtear, na soláthróirí seirbhíse cáilithe faoi shainordú agus arna
 (gcómhaoiniú) maoiniú ag a n‐údaráis réigiúnacha/náisiúnta.
 Comhleanúnachas le beartais agus le cláir
 eile
 Tá sé fíor-riachtanach go gcuirfear sainleasa
 agus sainthosca na FBManna san áireamh agus beartais agus cláir maoiniúcháin
 uile an Aontas á gceapadh. Déanfar an creat airgeadais todhchaí a dhearadh chun
 rannpháirteachas fiontar beag i gcláir chistiúcháin a éascú, trí na rialacha a
 shimpliú, na costais rannpháirteachais a laghdú, nósanna imeachta dámhachtana a
 luathú agus 'aonad ilfhreastail' a sholáthar chun an saol a dhéanamh níos éasca
 do thairbhithe chistiú an Aontais.
 I ngeall ar a thábhacht chun spriocanna
 'Eoraip 2020' a bhaint amach, luaitear feabhsú na timpeallachta gnó do
 FBManna i sé nó seacht gcinn de na tionscnaimh shuaitheanta don
 'Eoraip 2020': An Industrial policy for the Globalisation Era, Innovation
 Union, Youth on the Move, A Digital Agenda for Europe, Resource Efficient
 Europe, An Agenda for new Skills and Jobs (Beartas Comhtháite Tionsclaíoch do
 Ré an Domhandaithe, Aontas na Nuálaíochta, An Óige ag Bogadh, Clár Oibre
 Digiteach don Eoraip, Eoraip Tíosach ar Acmhainní, Clár do Scileanna Nua agus
 do Phoist Nua). Tá an tionscnamh suaitheanta 'beartas tionsclaíoch do ré an domhandaithe'
 ina leagtar amach cur chuige straitéiseach nua, lena ndírítear ar iomaíochas
 Eorpach chomh maith le cruthú agus fás na bhfiontar beag agus meánmhéide agus
 cúltúr na fiontaíochta a chur chun cinn, tá sé thar a bheith tábhachtach don
 Chlár nua.
 Leis
 an gClár nua beartaithe soláthrófar uirlis freisin ar féidir leis fónamh do
 chuspóirí beartais eile. Tríd an Líonra Fiontar Eorpach soláthrófar meán do
 naisc le cláir agus tionscnaimh eile, i dtéarmaí scaipeadh faisnéise 'ó bharr
 anuas', a chuireann chun cinn iad, chomh maith le bailiú aiseolais 'ó bhun
 aníos' ó gheallsealbhóirí. Leanfaidh sé de faisnéis, comhairle agus tacaíocht a
 sholáthar do FBManna maidir le cláir comhshaoil agus comhlíonadh. Déanfar
 sineirgíochtaí le cláir eile a uasmhéadú. Mar shampla, oibreoidh na
 gníomhaíochtaí ráthaíochtaí arna mbeartú sa Chlár nua in éineacht leis na
 gníomhaíochtaí ráthaíochtaí arna gcistiú faoi Chistí Struchtúracha an Aontais
 agus faoin tSaoráid Mhicreamhaoiniúcháin Eorpach Progress. Comhlánfaidh na
 hionstraimí maidir le Caipiteal Fiontair na hionstraimí arna soláthar faoi Fís
 2020 – an Creatchlár do Thaighde agus Nuálaíocht. Seachnófar sa Chlár
 freisin forluítí le cláir eile, go háirithe i réimsí cur chun cinn
 fiontraíochta agus scileanna. Déanfar comhlántacht an Chláir nua leis an
 Ionstraim Comhpháirtíochta a chur san áireamh go cúramach. Beidh sé
 fíor-riachtanach gníomhaíocht sheachtrach an Aontais a bheith comhlántach le
 gné sheachtrach an chláir oibre inmheánaigh maidir le fás inbhuanaithe agus
 poist a áirithiú san Eoraip.
 Bainistiú an Chláir
 Mar a fógraíodh i dTeachtaireachat ón
 gCoimisiún 'Buiséad don Eoraip 2020'[5]
 déanfar an bhainistíocht a sheachfhoinsiú den chuid is mó.
 –
 Déanfaidh Grúpa an Bhainc Eorpaigh Infheistíochta
 na hionstraimí airgeadais a oibriú thar ceann an Choimisiúin;
 –
 Féadfaidh gníomhaireacht feidhmiúcháin
 gníomhaíochtaí eile a bhainistiú, ag cur leis an taithí dhearfach a fuarthas[6] ón nGníomhaireacht
 Feidhmiúcháin um Iomaíochas agus Nuálaíocht (EACI) sa chreat airgeadais
 ilbhliantiúil reatha. Déanfar anailís costais/sochair.
 Is léir gur éirigh thar barr leis an
 seachfhoinsiú ó thaobh simpliú de, ós rud é go bhfuil an EACI, de thoradh a
 speisialtóireachta, tar éis nósanna imeachta arna gcoigeartú do FBManna a
 chuíchóiriú agus a fhorbairt.
 D'fhéadfaí codanna de chláir chaiteachais eile
 sa todhchaí a bhaineann le FBManna a sheachtrú don EACI. Féadfaidh siad codanna
 de Fís 2020 a áireamh, rud a dhéanfadh 'aonad ilfhreastail' den ghníomhaireacht
 sin i gcás FBManna ar mian leo rochtain a fháil ar chláir chaiteachais Aontais.
 I ngeall ar aon ghníomhaireacht feidhmiúcháin amháin a úsáid, bhainfí úsáid
 chuíchóirithe as uirlisí TF agus as tairsigh leictreonacha, ar an gcaoi sin ag
 cur tuilleadh le rochtain níos éasca do FBManna.
 Simpliú
 Is tosaíocht é don Choimisiún sa Chlár seo,
 mar is amhlaidh i gcláir eile laistigh de chomhthéacs an Chreata Airgeadais
 Ilbhliantúil (CAI), an timpeallacht rialála a shimpliú agus rochtain ar chistí
 d'fhiontair AE, go háirithe FBManna, a éascú a mhéid is féidir. Déantar an cur
 chuige seo a chur i bhfeidhm sa Chlár um Iomaíochas Fiontar agus FBManna
 (COSME) tríd é a bhunú ar rialacha an Rialacháin Airgeadais agus air sin
 amháin, gan aon mhaolú. Ar an gcuma seo déantar foráil maidir le nósanna
 imeachta riaracháin simplí, comhleanúnacha agus caighdeánaithe le go
 bhfaighfidh fiontair rochtain ar chistí.
 Trí athbhreithniú ar an Rialachán Airgeadais
 beidh sé níos éasca d'fhiontair bheaga páirt a ghlacadh i gcláir chistiúcháin,
 mar shampla trí rialacha a shimpliú, trí chostais rannpháirteachais a laghdú,
 trí nósanna imeachta dámhachtana a luathú agus 'aonad ilfhreastail' a sholáthar
 chun go mbeidh rochtain ar chistiú Aontais níos éasca. Beartaítear córas nua
 cnapshuimeanna.
 Trí na gnéithe seo comhlíontar na riachtanais
 a chuir na geallsealbhóirí in iúl sa chomhairliúchán poiblí ar thodhchaí an
 Chreatchláir um Iomaíochas agus Nuálaíocht (CIP):
 ·
 nósanna imeachta riaracháin agus nósanna imeachta
 an Líonra Fionar Eorpach a shimpliú, trí ullmhú na dtograí a shimpliú
 ·
 úsáid níos mó a bhaint as cnapshuimeanna, rátaí
 comhréidh
 ·
 fáil réidh leis an gceanglas ainmneacha na foirne
 arna fostú ar thionscadal a thabhairt
 ·
 doiciméid riaracháin atá le tíolacadh i gcomhair
 conarthaí a shimpliú
 ·
 fáil réidh leis an riachtanas do thairbhithe
 ráthaíochtaí bainc a sholáthar.
 Freagrófar sa Chlár do na moltaí seo tríd an
 úsáid is mó is féidir a bhaint as an Rialachán Airgeadais nua, agus cuirfear
 béim ar cheanglais tuairiscithe a shimpliú tuilleadh, lena n‐áireofar
 úsáid níos forleithne a bhaint as tuairisciú ar líne. Ina theannta sin, ar
 mhaithe le rochtain fheabhsaithe ar chistiú do FBManna, déanfar na rialacha
 maidir le rannpháirteachas agus incháilitheacht clár uile cistiúcháin Aontais
 sa todhchaí a ailíniú a mhéid is féidir.
 Tá sé simplí d'fhiontair ionstraimí airgeadais
 a úsáid agus iad ag cur gnáthiarraidh ar mhaoiniú isteach chuig a mbanc nó
 chuig a gciste caipitil fiontair seachas togra tionscadail chun deontas a
 fháil. Maidir leis na hionstraimí airgeadais atá le cur chun feidhme ag an
 gCiste Eorpach Infheistíochta (CEI) nó institiúidí airgeadais iomchuí eile,
 tríd an togra ón gCoimisiún le haghaidh ardán chothromais agus fiachais agus
 tríd an Rialacháin Airgeadais athbhreithnithe rialófar riachtanais riaracháin
 na n‐ionstraimí airgeadais. Déanfar na rialacha a shimpliú a oiread agus
 is féidir, chun cothromaíocht idir oibleagáidí tuairiscithe ar idirghabhálaithe
 agus tairbhithe ar thaobh amháin, agus bainistíocht fhónta airgeadais, lena n‐áirítear
 ceanglais iniúchta, ar an taobh eile.
 Thairis sin, glacfaidh an Coimisiún ar láimh
 na nósanna imeachta simplithe arna bhforbairt ag an EACI i gcás cineálacha
 comhchosúla tionscadal. Comhroinnfear dea-chleachtais maidir le, mar shampla,
 simplithe a thug an Ghníomhaireacht isteach i gcomhaontuithe deontais, i gconarthaí
 agus i nósanna imeachta. D'fheadfaí a áireamh sa simpliú breise sin cur chun
 feidhme níos solúbtha na rialacha mionsonraithe do chomhaontuithe deontais chun
 go seachnófar an gá le leasuithe ag céim níos déanaí.
 TORTHAÍ AN CHOMHAIRLIÚCHÁIN LEIS NA PÁIRTITHE
 LEASMHARA AGUS NA MEASÚNUITHE TIONCHAIR
 Comhairliúchán leis na páirtithe
 leasmhara
 Beidh deireadh leis an CIP ar an
 31 Nollaig 2013. I gcomhthéacs phróiseas an mheasúnaithe tionchair do
 chlár comharba, d'eagraigh an Coimisiún comhairliúchán poiblí, ag díriú ar
 spriocphobal leathan, lena n‐áirítear eagraíochtaí agus daoine aonair
 poiblí agus príobháideacha, comhairliúchán ina raibh ceithre chéim:
 –
 suirbhé ar líne (lena n‐áirítear suirbhé
 sonrach ar ionstraimí airgeadais[7])
 a bhí ar siul ó 8 Samhain 2010 go 11 Feabhra 2011;
 –
 comhdháil phoiblí ar an 25 Eanáir 2011;
 –
 cruinnithe le hionadaithe Ballstát atá sa Choiste
 um an gClár Fiontraíochta agus Nuálaíochta (EIP) agus i gComhchruinniú na
 gCoistí CIP;
 –
 cruinniú le Bord Comhairleach Straitéiseach CIP ar
 an 2 Feabhra 2011.
 Deimhníodh sa chomhairliúchán go bhfuil roinnt
 mhaith codanna den chlár reatha ag oibriú go maith, agus go bhfuil tacaíocht
 leathan ann do chlár Aontais a chothabháil agus timpeallacht ghnó fabhrach a
 chruthú. Pléadh ceisteanna maidir le rochtain ar mhaoiniú do FBManna ag
 cruinnithe Fhóram Airgeadais na FBManna a tionóladh i Meán Fomhair 2010
 agus i Márta 2011.
 Meastóireacht ar an gclár reatha
 Faoin CIP reatha, déantar meastóireachtaí ar
 leibhéal clár sonrach agus ar leibhéal an chreatchláir araon. Is éard atá i
 bhformhór ghníomhaíochtaí an Chláir a bheartaítear leanúint de ghníomhaíochtaí
 faoin gClár Fiontraíochta agus Nuálaíochta faoin CIP.
 Tá achoimre ar phríomhthorthaí
 mheastóireachtaí an EIP leagtha amach thíos.
 Meastóireacht idirthréimhseach
 I meastóireacht idirthréimhseach an EIP[8] rinneadh measúnú ar thorthaí
 tosaigh an EIP, ag cur béime ar an Líonra Fiontar Eorpach a bhunú agus ar
 iarmhairtí na n‐ionstraimí airgeadais arna gcistiú ag an EIP agus an clár
 ba réamhtheachtaí dó. Deimhníodh sa mheastóireacht gur ndeachaigh cuspóirí an
 EIP i ngleic leis na bacainní agus na sriantachtaí atá roimh FBManna Eorpacha
 go leordhóthanach, bacainní agus sriantachtaí amhail ualaigh rialála agus
 riaracháin agus rochtain theoranta ar mhaoiniú. Tá gá leis na hionstraimí
 airgeadais arna dtacú leis an EIP i ngeall ar theipeanna margaidh, dhíriú ar na
 srianta airgeadais atá roimh FBManna nuathionscanta agus FBManna atá ag fás ar
 fud an Aontais. D'fhéachadh ar ionstraimí airgeadais an EIP mar chur chuige nuálach
 chun dul i ngleic le teipeanna margaidh i maoiniú FBManna.
 I measc na moltaí maidir le tuilleadh
 feabhsuithe áirítear:
 ·
 sraith chaighdeánach táscairí faireacháin a
 fhorbairt chun dul chun cinn an chláir a thaifeadadh agus a thuairisciú;
 ·
 feidhm aiseolais an Líonra Fiontar Eorpach a
 fheabhsú;
 ·
 feabhas a chur ar fheidhm aiseolais an Líonra
 Fiontar Eorpach; naisc idir gníomhaíochtaí aonair agus cuspóirí domhanda an EIP
 a fheabhsú.
 Meastóireacht deiridh
 I meastóireacht deiridh an EIP[9] rinneadh measúnú ar ábharthacht,
 éifeachtúlacht, éifeachtacht, fhaisnéis agus fheasacht, fhóntacht agus
 inbhuanaitheacht an chláir, agus béim ar leith ar a phríomh‐chomhpháirteanna:
 ionstraimí airgeadais, an Líonra Fiontar Eorpach, agus nuálaíocht. Is éard a
 bhí i gceist leis an meastóireacht comhairliúchán fairsing le sealbhóirí agus
 tairbhithe trí shuirbhéanna agus trí agallaimh.
 Tá
 torthaí na meastóireachta spreagúil. Measadh go raibh an EIP ag feidhmiú mar ba
 cheart chun na hiarmhairtí a raibh súil leo a bhaint amach, ag díriú ar
 riachtanais, ar fhadhbanna agus ar shaincheisteanna ar dearadh é faoina gcoinne
 agus go bhfuil an méid sin á dhéanamh ar bhealach thar a bheith éifeachtúil
 aige ar leibhéal Eorpach.
 Measadh go raibh a spriocanna thar a bheith
 ábhartha do riachtanais fiontar agus i gcomhréir le spriocanna
 'Eoraip 2020'. Rinneadh meastóireacht ar an gclár mar chlár a thairbhíonn
 d'úsáideoirí deiridh, ar bhealach éifeachtach. Measadh gur chruthaigh bearta an
 EIP, go háirithe na hionstraimí airgeadais, coinníollacha d'fhíor‐mhacasamhlú
 sa mhargadh.
 Rinneadh na moltaí seo a leanas maidir le
 conas cur chun feidhme an EIP a fheabhsú tuilleadh:
 ·
 próiseas bainistíochta córasach a fhorbairt chun
 cuspóirí tras‐earnálacha a shaothrú laistigh den chlár agus lena nasctar
 na cuspóirí ardleibhéil le gníomhaíochtaí agus bearta maoinithe aonair,
 ·
 naisc le heilimintí eile beartas Fiontar a dhéanamh
 níos sainráite, mar shampla ina mbeidh tagairtí do thosaíochtaí an Small
 Businesses Act nó Tionscnaimh Shuaitheanta ábhartha 'Eoraip 2020'.
 ·
 an córas faireacháin agus na táscairí a fhorbairt,
 rud a mbeidh mionchoigeartú ag teastáil leis, cé go rannchuidíonn sé ar
 bhealach luachmhar le feidhmíocht an chláir a mheasúnú.
 Tá níos mó béime sa chlár reatha cheana ar
 fheidhmíocht a thomhas agus ar tháscáirí feidhmíochta agus beidh áit
 fheiceálach ag an méid seo sa Chlár nua. Cuirfear na moltaí thuas san áireamh
 sa Chlár nua, go háirithe trí loighic idirghabhála an Chláir a neartú, agus é a
 nascadh níos dlúithe le tosaíochtaí straitéiseacha an Aontais.
 Measúnú tionchair
 Rinneadh measúnú tionchair a chumhdaíonn
 ionstraimí an Chláir agus tá sé ag gabháil leis an togra seo ón gCoimisiún.
 Rinneadh ceithre rogha a mheas sa mheasúnú tionchair:
 –
 Le Rogha 1, An Scéal mar atá, cumhdófar na
 heilimintí céanna maidir le hiomaíochas agus FBManna agus a bhfuiltear ag súil
 a bheith cumhdaithe faoin EIP in 2013.
 –
 Le Rogha 2 scoirfí de gach idirghabháil airgeadais
 reatha.
 –
 Le Rogha 3b choimeádfaí an scóip reatha
 idirghabhála trí fhairsingiú buiséadach cothromúil.
 –
 Rogha 3c bheadh fairsingiú buiséadach
 spriocdhírithe ann, agus an tacaíocht airgeadais srianta go hionstraimi
 airgeadais agus an Líonra Fiontar Eorpach.
 Baineadh de thátal as an measúnú tionchair
 gurb é fairsingiú measartha buiséadach an rogha is fearr, mar go dtabharfadh sé
 cur chuige cothromúil ó thaobh tacú le gnóthachain éifeachtúlachta, mais
 chriticiúil, comhleanúnachas agus éifeachtacht, agus déileáil le teipeanna
 margaidh agus rialála.
 Tar éis tuairim a fháil ón mBord um Measúnú
 Tionchair, cuireadh feabhas ar an tuarascáil ar an mbealach seo a leanas:
 –
 rinneadh torthaí meastóireachtaí agus barúlacha
 geallsealbhóirí a mhionsonrú níos fearr sa téacs;
 –
 rinneadh iarmhairtí soisialta a mheasúnú níos mó;
 –
 rinneadh comhleanúnachas beartais agus
 comhleanúnachas le cláir eile AE mheasúnú tuilleadh agus a mhíniú sa
 tuarascáil.
 Eilimintí dlíthiúla an togra
 Bunús dlí
 Tá an togra bunaithe ar Airteagal 173
 agus Airteagal 195 den Chonradh ar Fheidhmiú an Aontais Eorpaigh.
 Tá na forálacha seo a leanas ann:
 –
 In Airteagal 1 bunaítear an Clár;
 –
 In Airteagal 2 sainítear na cuspóirí
 ginearálta agus in Airteagal 3 sainítear na cuspóirí sonracha;
 –
 In Airteagal 4 déantar cur síos ar bhuiséad an
 Chláir;
 –
 Baineann Airteagal 5 le rannpháirteachas tríú
 tíortha;
 –
 In Airteagail 6, 7, 8 agus 9 déantar cur síos
 ar réimsí gníomhaíochtaí an Chláir;
 –
 In Airteagal 10 sainítear an Clár oibre
 bliantúil atá le cur chun feidhme;
 –
 In Airteagal 11 sainítear an raon feidhme do
 bhearta tacaíochta a bhfuil an Coimisiún le tabhairt fúthu.
 –
 In Airteagal 12 déantar cur síos ar fhorálacha
 maidir le faireachán agus meastóireacht;
 –
 In Airteagal 13 déantar cur síos ar
 fhoirmeacha cúnaimh airgeadais;
 –
 In Airteagal 14 tugtar faisnéis faoi chur chun
 feidhme na n‐ionstraimí airgeadais;
 –
 In Airteagal 15 déantar cur síos ar fhorálacha
 maidir le cosaint leasanna airgeadais an Aontais;
 –
 In Airteagal 16 leagtar amach forálacha maidir
 leis an gcoiste;
 –
 In Airteagail 17, 18 agus 19 déantar cur síos
 ar ghníomhartha tarmligthe, ar fheidhmiú an tharmligthe agus ar fhorálacha
 maidir leis an nós imeachta práinne;
 –
 In Airteagal 20 leagtar amach an dáta do
 theacht i bhfeidhm an Rialacháin seo.
 Prionsabail na coimhdeachta agus na
 comhréireachta
 Tá an idirghabháil AE atá beartaithe ag luí le
 Conradh Liospóin, mar go ndíreofar léi go sonrach ar theipeanna beartais amhail
 easpa comhordaithe agus líonraíochta éifeachtaí agus teipeanna margaidh amhail
 neamhshiméadrachtaí faisnéise nach féidir dul i ngleic leo ach ar leibhéal AE.
 Feictear ar bheartas comhordaithe agus comhdhlúite mar bhealach an‐luachmhar
 chun príomh‐gheallsealbhóirí a thabhairt le chéile, chun eolas, idéanna
 agus ábhair imní a chomhroinnt, agus chun cuidiú le hardú feasachta laistigh de
 rialtais agus ar fud rialtas agus sa phobal is leithne.
 Ní iarrtar bearta ar leibhéal AE chun
 tionscnaimh náisiúnta a ionadú, ná cinntí ceangailteacha ar leibhéal AE in aon
 cheann de na bearta atá á meas faoin gClár todhchaí. Tá an idirghabháil AE
 deartha chun go n-oibreodh bearta náisiúnta níos fearr, trí ghné AE a thabhairt
 dóibh, trí chomhordú níos fearr agus baint na gconstaicí trasteorann ar chomhar
 cibé acu trí ghníomhaithe príobháideacha nó trí údaráis phoiblí. Cothaítear
 comhar idir gníomhaithe náisiúnta agus réigiúnacha trí bhíthin líonraíocht
 'cothrománach' seachas trí lárú 'ingearach'.
 Ní foláir don ghníomhaíocht AE a bheith
 comhréireach, is é sin le rá, nach foláir go mbeidh údar cuí go hiomlán le
 hiarrachtaí agus modhanna arna n‐úsáid i ngeall ar na spriocanna. I ndáil
 leis seo, i bhfianaise na ndúshlán atá roimh gheilleagar an AE, táthar ag súil
 go gcruthóidh méid agus scála na gníomhaíochta AE iarmhairtí dearfacha ar fud
 na hEorpa trí éifeachtaí carntha infheistíochtaí agus iolraitheora. I ngeall ar
 na srianta buiséadacha, roghnaíodh na bearta ar leibhéal AE go han-chúramach
 chun breisluach AE a thaispeáint.
 Bunaithe ar an anailís thuas, is féidir a
 bhaint de thátal aisti go bhfuil údar cuí go hiomlán leis an idirghabháil ar
 leibhéal AE atá beartaithe chun fiontraíocht agus iomaíochas a chur chun cinn,
 go háirithe agus riachtanais FBManna á gcur san áireamh.
 IMPLEACHTAÍ BUISÉADACHA
 Beidh EUR 2.522 billiún i gceist le
 leithreasaí airgeadais chun an Clár a chur chun feidhme thar an tréimhse ón
 1 Eanáir 2014 go dtí an 31 Nollaig 2020[10].
 2011/0394 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 lena mbunaítear Clár um iomaíochas fiontar
 agus um fhiontair bheaga agus mheánmhéide (2014 - 2020)
 (Téacs atá ábhartha maidir leis an LEE)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 173 agus 195 de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa,
 Ag féachaint don tuairim ó Choiste na
 Réigiún,
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1)
 I mí an Mhárta 2010 ghlac an Coimisiún an
 Teachtaireacht dar teideal Europe 2020 – A strategy for smart, sustainable
 and inclusive growth (Eoraip 2020: Straitéis maidir le fás cliste,
 inbhuanaithe agus uileghabhálach)[11],
 dá ngairtear an Straitéis ‘Eoraip 2020’ anseo feasta. D’fhormhuinigh
 Comhairle Eorpach mhí an Mheithimh 2010 an Teachtaireacht sin. Freagraíonn an
 Straitéis ‘Eoraip 2020’ don ghéarchéim eacnamaíoch agus tá sé beartaithe
 aici an Eoraip a ullmhú don chéad deich mbliana eile atá romhainn. Leagtar
 amach cúig chuspóir uaillmhianacha inti maidir leis an aeráid agus fuinneamh,
 fostaíocht, nuálaíocht, oideachas agus cuimsiú sóisialta atá le baint amach
 faoi 2020 agus sainaithnítear inti príomhspreagthaí fáis, a bhfuil mar aidhm
 acu Eoraip níos idirghníomhaí agus níos iomaíche a chruthú. Leagtar béim inti
 freisin ar a thábhachtaí atá sé fás a neartú i ngeilleagar na hEorpa agus
 ardleibhéil fostaíochta, geilleagar ísealcharbóin atá tíosach ar fhuinneamh
 agus ar acmhainní agus comhtháthú sóisialta á gcur chun cinn ag an am céanna.
 (2)
 Chun a áirithiú go bhfuil ról lárnach ag fiontair i
 gcur chun cinn fáis eacnamaíoch san Eoraip, ghlac an Coimisiún Teachtaireacht i
 mí Dheireadh Fómhair 2010 dar teideal An Integrated industrial policy
 for the globalization era, putting competitiveness and sustainability at centre
 stage (Beartas comhtháite tionsclaíoch do ré an domhandaithe - an
 iomaíochas agus an inbhuanaitheacht á gcur i lár an aonaigh)[12], a d’fhormhuinigh an
 Chomhairle Eorpach ina Conclúidí i mí na Nollag 2010. Tionscnamh
 suaitheanta is ea é sin den Straitéis ‘Eoraip 2020’. Leagtar straitéis
 amach sa Teachtaireacht a bhfuil sé d’aidhm aici fás agus fostaíocht a fheabhsú
 trí bhonn tionsclaíoch láidir atá éagsúil agus iomaíoch a chothú agus trí
 thacaíocht a thabhairt don bhonn sin san Eoraip, go háirithe trí choinníollacha
 creata a fheabhsú d’fhiontair, agus trí roinnt gnéithe den Mhargadh Aonair a
 neartú, lena n‐áirítear seirbhísí a bhaineann le cúrsaí gnó.
 (3)
 I mí an Mheithimh 2008, ghlac an Coimisiún an
 Teachtaireacht Think Small First - A Small Business Act for Europe
 (Smaoinigh ar fhiontair bheaga ar dtús - Acht um Ghnólachtaí Beaga don Eoraip)[13], a d'fhormhuinigh an
 Chomhairle Eorpach i Nollaig 2008. Leis an Small Business Act (SBA)
 cuirtear creat cuimsitheach beartais ar fáil d’fhiontair bheaga agus
 mheánmhéide (FBManna), cuirtear fiontraíocht chun cinn agus daingnítear an
 prionsabal Think Small First sa dlí agus sa bheartas chun acmhainn
 iomaíochta na FBManna a neartú. Cuirtear 10 bprionsabal ar bun leis an SBA agus
 leagann sé amach bearta beartais agus bearta reachtacha chun acmhainn na
 FBManna fás agus fostaíocht a chruthú a chur chun cinn. Cuidíonn cur i bhfeidhm
 an SBA le baint amach chuspóirí na Straitéise ‘Eoraip 2020’. Leagadh amach
 roinnt gníomhaíochtaí do FBManna sna tionscnaimh shuaitheanta cheana.
 (4)
 Sa Teachtaireacht ón gCoimisiún dar teideal Review
 of the Small Business Act for Europe, Feabhra 2011 (Athbhreithniú ar an
 Acht um Ghnólachtaí Beaga)[14],
 a d’fhormhuinigh an Chomhairle Iomaíochais i mBealtaine 2011, déantar cur chun
 feidhme an SBA a mheas agus déantar measúnú ar riachtanais FBManna atá ag
 feidhmiú sa timpeallacht eacnamaíoch reatha ina bhfuil sé ag éirí níos deacra i
 gcónaí do FBManna teacht ar mhaoiniú agus rochtain a fháil ar mhargaí. San
 athbhreithniú sin tá forléargas ar an dul chun cinn a rinneadh sa chéad dá
 bhliain den SBA, leagtar amach gníomhaíochtaí nua chun dul i ngleic le dúshláin
 a thagann as an ngéarchéim eacnamaíoch agus atá tuairiscithe ag
 geallsealbhóirí, agus moltar bealaí chun roghnú agus cur chun feidhme an SBA a
 fheabhsú ar bealaí iad ina mbeidh ról soiléir ag geallsealbhóirí agus ag
 eagraíochtaí gnó ar an líne tosaigh.
 (5)
 Leis an togra le haghaidh Rialacháin ón gComhairle
 lena leagtar síos an creat airgeadais ilbhliantúil do na blianta 2014 go 2020[15] a glacadh an
 29 Meitheamh 2011, leagann an Coimisiún síos pacáiste tograí
 reachtacha agus doiciméid do bhuiséad an Aontais sna blianta 2014 go 2020. Sa
 chreat airgeadais ilbhliantúil sin cuirtear síos ar an dóigh a mbainfear amach
 na cuspóirí beartais maidir le fás a mhéadú agus tuilleadh fostaíochta a
 chruthú san Eoraip agus maidir le geilleagar ísealcharbóin atá níos meabhraí ar
 an timpeallacht agus Eoraip atá níos feiceálaí go hidirnáisiúnta a bhunú.
 (6)
 Chun cuidiú le hiomaíochas agus inbhuanaitheacht
 fhiontair an Aontais a neartú, agus go háirithe FBManna, chun an tsochaí eolais
 a chur chun cinn agus forbairt a dhéanamh atá bunaithe ar fhás eacnamaíoch, ba
 cheart Clár um iomaíochas fiontar agus um FBManna (dá ngairtear “an Clár” anseo
 feasta) a chur ar bun.
 (7)
 Tá gealltanas tugtha ag an gCoimisiún go ndéanfaidh
 sé gníomhaíochtaí ar son na haeráide a chomhtháthú i gcláir chaiteachais an
 Aontais agus go ndíreoidh sé ar a laghad 20% de bhuiséad an Aontais ar
 chuspóirí a bhaineann leis an aeráid. Is tábhachtach a áirithiú go gcuirtear
 maolú ar an athrú aeráide agus oiriúnú dó, chomh maith le cosc ar rioscaí, chun
 cinn agus an Clár á ullmhú, á dhearadh agus á chur chun feidhme. Ba cheart do
 bhearta atá cumhdaithe faoin Rialachán seo rannchuidiú leis an aistriú go
 geilleagar agus sochaí ísealcharbóin atá athléimneach ó thaobh aeráide de a
 chur chun cinn.
 (8)
 Tá sé beartaithe go gcuirfidh beartas iomaíochais
 an Aontais na socruithe beartais agus institiúideacha i bhfeidhm a chruthóidh
 dálaí faoina bhféadfaidh fiontair fás ar bhealach inbhuanaithe. Is as
 táirgiúlacht a fheabhsú is mó a thiocfaidh fás inbhuanaithe ioncaim, rud ar
 féidir leis rannchuidiú le caighdeáin mhaireachtála a fheabhsú. Braitheann
 iomaíochas freisin ar chumas cuideachtaí lántairbhe a bhaint as deiseanna
 cosúil leis an Margadh Aonair Eorpach. Tá tábhacht ar leith ag baint leis sin
 do FBManna, arb ionann iad agus 99 % de na fiontair uile san Aontas, a
 mbaineann gach dhá phost reatha as trí san earnáil phríobháideach leo, chomh
 maith le 80 % de na poist atá á gcruthú as an nua, agus a rannchuidíonn
 níos mó ná leath an iomláin breisluacha ó fhiontair san Aontas. Príomhspreagadh
 is ea iad FBManna maidir le fás eacnamaíoch, fostaíocht agus comhtháthú
 sóisialta.
 (9)
 Cuireadh cuid mhór béime ar iomaíochas i gceapadh
 beartais san Aontas le blianta beaga anuas mar gheall ar theipeanna sa mhargadh,
 teipeanna beartais agus teipeanna institiúideacha atá ag baint an bhoinn
 d’iomaíochas fhiontair an Aontais, agus go háirithe d’iomaíochas FBManna.
 (10)
 Dá bhrí sin, ba cheart don Chlár aghaidh a
 thabhairt ar theipeanna sa mhargadh a dhéanann difear d’iomaíochas gheilleagar
 an Aontais ar scála domhanda mar gheall ar shaincheisteanna a bhaineann bonn
 d’acmhainneacht fiontar dul in iomaíocht lena gcomhpháirtithe ar fud an
 domhain.
 (11)
 Ba cheart don Chlár díriú go háirithe ar FBManna,
 mar a shainmhínítear iad i Moladh 2003/361/CE ón gCoimisiún
 an 6 Bealtaine 2003 maidir le micreafhiontair, fiontair
 bheaga agus fiontair mheánmhéide a shainmhíniú[16]. Ba cheart aird ar leith a
 thabhairt ar mhicreafhiontair, ar fhiontair a bhfuil baint acu le
 gníomhaíochtaí ceardaíochta agus ar fhiontair shóisialta. Ba cheart aird a
 thabhairt freisin ar shaintréithe agus riachtanais shonracha fiontraithe óga,
 fiontraithe nua agus féideartha agus banfhiontraithe, chomh maith le
 saintréithe agus riachtanais spriocghrúpaí sonracha, amhail imircigh agus
 fiontraithe a bhaineann le grúpaí atá faoi mhíbhuntáiste sóisialta nó grúpaí
 leochaileacha amhail daoine faoi mhíchumas. Ba cheart don Chlár seanóirí a
 spreagadh freisin a bheith ina bhfiontraithe agus athdheiseanna a chur chun
 cinn d’fhiontraithe.
 (12)
 Baineann cuid mhaith d’fhadhbanna iomaíochais an
 Aontais le deacrachtaí FBManna maoiniú a fháil toisc go mbíonn sé crua orthu a
 n‐acmhainneacht creidmheasa a thaispeáint agus toisc gur deacair dóibh
 rochtain a fháil ar chaipiteal riosca. Bíonn drochthionchar aige sin ar
 leibhéal agus ar cháilíocht na bhfiontar nua arna gcruthú agus ar fhás fiontar.
 Maidir leis na hionstraimí nua atá beartaithe, baineann an breisluach don
 Aontas, inter alia, le neartú an Mhargaidh Aonair le haghaidh fiontair
 chaipitil agus le margadh airgeadais uile‐Eorpach a fhorbairt do FBManna.
 Ba cheart gníomhaíochtaí an Aontais a bheith comhlántach leis an úsáid a
 bhaineann na Ballstáit as ionstraimí airgeadais do FBManna. Eintitis a bhfuil
 sé de chúram orthu na gníomhaíochtaí a chur chun feidhme, ba cheart dóibh
 breisíocht a áirithiú agus maoiniú dúbailte trí acmhainní an AE a sheachaint.
 (13)
 Chruthaigh an Líonra Fiontar Eorpach go bhfuil
 breisluach ag baint leis do FBManna na hEorpa agus é ina ionad ilfhreastail
 maidir le tacaíocht gnó trí chuidiú a thabhairt d’fhiontair a iomaíche atá siad
 a fheabhsú agus deiseanna gnó sa Mhargadh Aonair agus lasmuigh de a fhiosrú. Ní
 féidir modheolaíochtaí ná modhanna oibre a chuíchóiriú ná éirim Eorpach a
 thabhairt isteach i seirbhísí tacaíochta gnó ach ar leibhéal an Aontais. Go
 háirithe, chuidigh an Líonra le FBManna comhpháirtithe a aimsiú do chomhar nó
 d’aistriú teicneolaíochta, agus chuidigh sé leo comhairle a fháil faoi fhoinsí
 maoinithe, faoi mhaoin intleachtúil agus faoi éiceanuálaíocht agus táirgeadh
 inbhuanaithe. Fuair sé aiseolas freisin maidir le reachtaíocht agus caighdeáin
 an Aontais. Tá tábhacht ar leith ag baint le saineolas an líonra ó thaobh
 neamhshiméadrachtaí faisnéise a shárú agus costais a bhaineann le hidirbhearta
 trasteorann a mhaolú.
 (14)
 Cuireann idirnáisiúnú teoranta FBManna san Eoraip
 agus taobh amuigh den Eoraip isteach ar iomaíochas. Dar le roinnt meastachán,
 déanann 25 % de na FBManna san Aontas earraí a onnmhairiú faoi láthair nó
 rinne siad amhlaidh am éigin sna trí bliana a chuaigh thart. Ón gcéatadán sin
 ní bhíonn ach 13 % ag onnmhairiú taobh amuigh den Aontas ar bhonn rialta
 agus ní dhearna ach 2 % de FBManna an Aontais infheistíocht taobh amuigh
 dá dtír dhúchais. I gcomhréir leis an Small Business Act, ina n‐iarrtar
 ar an Aontas agus ar na Ballstáit tacaíocht agus spreagadh a thabhairt do
 FBManna tairbhe a bhaint as fás margaí taobh amuigh den Aontas, tugann an AE
 tacaíocht do líonra Eagraíochtaí Eorpacha Gnó i mbreis agus 20 margadh thar
 lear. Tugann sé cúnamh airgeadais d’Ionad an AE-na Seapáine um Chomhar
 Tionsclaíoch, do chomhlachtaí gnó i Hong Cong, sa Mhalaeisia agus i Singeapór,
 chomh maith le cúnamh airgeadais a thabhairt d’Ionad Gnó agus Teicneolaíochta
 na hEorpa san India, d’Ionaid do FBManna an AE sa tSín agus sa Téalainn agus do
 dheasc cabhrach na FBManna sa tSín maidir le cearta maoine intleachtúla.
 Cruthaítear breisluach Eorpach trí iarrachtaí náisiúnta a thabhairt le chéile
 sa réimse seo, trí dhúbailt maoinithe a sheachaint, trí chomhar a chur chun
 cinn agus trí sheirbhísí a chur ar fáil a mbeadh mais chriticiúil in easnamh
 orthu dá gcuirfí ar fáil ar leibhéal náisiúnta iad.
 (15)
 Chun acmhainn iomaíochta fhiontair na hEorpa a
 fheabhsú, go háirithe FBManna, ní mór do na Ballstáit agus don Choimisiún
 timpeallacht fhabhrach gnó a chruthú. Ní mór aird ar leith a thabhairt ar
 leasanna FBManna agus leasanna na n‐earnálacha ina bhfuil FBManna
 gníomhach. Tá gá le tionscnaimh ar leibhéal an Aontais chun cothrom iomaíochta
 a fhorbairt do FBManna agus chun faisnéis agus saineolas a mhalartú ar scála
 Eorpach.
 (16)
 Rud eile a bhfuil drochthionchar aige ar iomaíochas
 is ea go bhfuil spiorad fiontraíochta cuibheasach lag san Aontas. Níor mhaith
 le ach 45 % de shaoránaigh an Aontais (agus níos lú ná 40 % de na
 mná) a bheith féinfhostaithe, i gcomparáid le 55 % sna Stáit Aontaithe
 agus 71 % sa tSín[17].
 Tá breisluach ard Eorpach ag baint le héifeachtaí taispeána agus catalaíocha,
 amhail Duaiseanna Eorpacha agus comhdhálacha, agus ag baint le bearta chun
 comhleanúnachas agus comhsheasmhacht a fheabhsú, amhail tagarmharcáil agus
 malartú dea‐chleachtas.
 (17)
 Cruthaíonn iomaíochas domhanda, athruithe
 déimeagrafacha, srianta ó thaobh acmhainní de agus treochtaí sóisialta atá ag
 teacht chun cinn, cruthaíonn siad dúshláin agus deiseanna do roinnt earnálacha.
 Mar shampla, maidir le hearnálacha dearadhbhunaithe a bhfuil dúshláin dhomhanda
 os a gcomhair agus a bhfuil cion mór FBManna iontu, ní mór dóibh iad féin a
 chur in oiriúint do na dúshláin sin chun lántairbhe agus leas a bhaint as an
 acmhainneacht neamhshaothraithe a bhaineann leis an éileamh mór atá ar tháirgí
 uileghabhálacha pearsantaithe. Toisc go mbaineann na dúshláin sin leis na
 FBManna uile san Aontas sna hearnálacha sin, tá gá le hiarracht
 chomhbheartaithe ar leibhéal an Aontais.
 (18)
 Mar atá leagtha amach sa Teachtaireacht ón
 gCoimisiún an 30 Meitheamh 2010 dar teideal Europe, the world’s No
 1 tourist destination – a new political framework for tourism in Europe (An
 Eoraip, príomhcheann scríbe tuarasóireachta an domhain – creat polaitiúil nua
 don tuarasóireacht san Eoraip)[18],
 a d’fhormhuinigh an Chomhairle Eorpach ina conclúidí i mí Dheireadh
 Fómhair 2010, earnáil thábhacht de chuid gheilleagar an Aontais is ea é
 earnáil na turasóireachta. Cuireann fiontair san earnáil sin go mór le
 hOlltáirgeacht Intíre (OTI) an Aontais agus le cruthú fostaíochta agus is
 féidir leo cur le forbairt gníomhaíochta fiontraíochta, toisc gur FBManna is mó
 atá san earnáil sin. Aithnítear i gConradh Liospóin go bhfuil tábhacht ag baint
 le turasóireacht maidir le sainaithint inniúlachtaí sa réimse seo atá sainiúil
 don Aontas agus a chomhlánaíonn gníomhaíochtaí na mBallstát. Is soiléir go
 bhfuil breisluach ag baint leis an tionscnamh turasóireachta ar leibhéal an
 Aontais, go háirithe maidir le sonraí agus anailís a chur ar fáil, maidir le
 straitéisí trasnáisiúnta cur chun cinn a fhorbairt agus maidir le dea‐chleachtais
 a mhalartú.
 (19)
 Ba cheart gníomhaíochtaí do na cuspóirí a leagan
 amach sa Chlár, mar aon leis an gclúdach iomlán airgeadais le haghaidh ghnóthú
 na gcuspóirí sin, cineálacha éagsúla beart cur chun feidhme, agus na socruithe
 maidir le faireachán agus meastóireacht a dhéanamh ar leasanna airgeadais an
 Aontais agus maidir le cosaint na leasanna sin.
 (20)
 Ba cheart don Chlár cláir eile de chuid an Aontais
 a chomhlánú, agus ag an am céanna ba cheart dó a aithint gur cheart do gach
 ionstraim oibriú i gcomhréir lena nósanna imeachta sonracha féin. Mar sin de,
 níor cheart go bhfaigheadh na costais incháilithe chéanna maoiniú faoi dhó.
 D’fhonn breisluach a bhaint amach agus le go mbeidh tionchar suntasach ag
 cistiú an Aontais, ba cheart dlúthshineirgíochtaí a fhorbairt idir an Clár,
 cláir eile de chuid an Aontais agus na Cistí Struchtúracha.
 (21)
 Ba cheart na prionsabail maidir le trédhearcacht
 agus maidir le comhdheiseanna idir fir agus mná a chur san áireamh i ngach
 tionscnamh agus gníomhaíocht atá cumhdaithe faoin gClár. Ba cheart meas ar
 chearta daonna agus saoirse bhunúsach do gach saoránach a chur san áireamh sna
 tionscnaimh agus sna gníomhaíochtaí sin freisin.
 (22)
 Ba cheart a leagan síos leis an Rialachán seo, ar
 feadh ré iomlán an Chláir, clúdach airgeadais arb é an phríomhthagairt don
 údarás buiséadach le linn an nós imeachta bhuiséadaigh bhliantúil é, de réir
 bhrí phointe 17 de Chomhaontú Idirinstitiúideach an XX/YY/201Z idir Parlaimint
 na hEorpa, an Chomhairle agus an Coimisiún maidir le comhar in ábhair
 bhuiséadacha agus maidir le smacht buiséadach agus bainistíocht fhónta
 airgeadais[19].
 (23)
 Chun a áirithiú nach n‐úsáidtear maoiniú ach
 chun dul i ngleic le teipeanna sa mhargadh, le teipeanna beartais agus le
 teipeanna institiúideacha, agus chun saobhadh an mhargaidh a sheachaint, ba
 cheart do chistiú ón gClár a bheith i gcomhréir le rialacha an Aontais maidir
 le cúnamh Stáit.
 (24)
 Sa Chomhaontú ar an Limistéar Eorpach Eacnamaíoch
 agus sna Prótacail a ghabhann le Comhaontuithe Comhlachais, déantar foráil
 maidir le rannpháirtíocht na dtíortha lena mbaineann i gcláir de chuid an
 Aontais. Ba cheart go bhféadfadh tríú tíortha eile bheith rannpháirteach
 freisin nuair a thugtar sin le fios i gComhaontuithe agus nósanna imeachta.
 (25)
 Ba cheart faireachán agus meastóireacht a dhéanamh
 ar an gClár a d'fhágfadh go bhféadfaí aon choigeartuithe is gá a dhéanamh.
 (26)
 Ba cheart leasanna airgeadais an Aontais a chosaint
 trí bhearta comhréireacha feadh an timthrialla chaiteachais, lena n-áirítear
 neamhrialtachtaí a chosc, a bhrath agus a fhiosrú, cistí a cailleadh, a íocadh
 nó a úsáideadh go mícheart a ghnóthú agus, i gcás inarb iomchuí, pionóis a
 ghearradh.
 (27)
 Chun coinníollacha aonfhoirmeacha a áirithiú do
 chur chun feidhme an Rialacháin seo, ba cheart cumhachtaí cur chun feidhme a
 thabhairt don Choimisiún chun clár oibre bliantúil a ghlacadh le haghaidh cur
 chun feidhme an Chláir. Ba cheart na cumhachtaí sin a fheidhmiú i gcomhréir le
 Rialachán (AE) Uimh. 182/2011 ó Pharlaimint na hEorpa agus ón gComhairle
 an 16 Feabhra 2011 lena leagtar síos na rialacha agus na prionsabail
 ghinearálta a bhaineann le sásraí maidir le rialú ag na Ballstáit ar fheidhmiú
 cumhachtaí cur chun feidhme ag an gCoimisiún[20].
 (28)
 Ba cheart a thabhairt de chumhacht don Choimisiún
 gníomhartha tarmligthe a ghlacadh i gcomhréir le hAirteagal 290 den
 Chonradh ar Fheidhmiú an Aontais Eorpaigh i ndáil le rialacha sonracha maidir
 le rannpháirtíocht agus maidir le seachtrú roinnt tascanna. Tá sé thar a bheith
 tábhachtach go rachaidh an Coimisiún i mbun comhairliúcháin iomchuí le linn a
 chuid oibre ullmhúcháin, lena n-áirítear le saineolaithe.
 (29)
 Ba cheart don Choimisiún, agus gníomhartha
 tarmligthe á n-ullmhú agus á dtarraingt suas aige, a áirithiú go ndéantar
 doiciméid ábhartha a tharchur chuig Parlaimint na hEorpa agus chuig an
 gComhairle ar bhealach comhuaineach, tráthúil agus iomchuí.
 TAR ÉIS AN RIALACHÁN SEO A GHLACADH:
 CAIBIDIL I
 Ábhar
 Airteagal 1
 Bunú
 Bunaítear clár le haghaidh gníomhaíochtaí an
 Aontais chun acmhainn iomaíochta fiontar, agus go háirithe fiontair bheaga agus
 mheánmhéide (FBManna), a fheabhsú (dá ngairtear "an Clár” anseo feasta)
 don tréimhse ón 1 Eanáir 2014 go dtí
 an 31 Nollaig 2020.
 Airteagal 2
 Cuspóirí Ginearálta
 1.
 Rannchuideoidh an Clár leis na cuspóirí ginearálta
 seo a leanas, agus aird ar leith á tabhairt ar riachtanais shonracha FBManna ar
 leibhéal Eorpach agus ar leibhéal domhanda:
 (a)
 iomaíochas agus inbhuanaitheacht fhiontair an
 Aontais a neartú, lena n‐áirítear in earnáil na turasóireachta;
 (b)
 cultúr fiontraíochta a spreagadh agus cruthú agus
 fás FBManna a chur chun cinn.
 2.
 Is leis na táscairí seo a leanas a dhéanfar baint
 amach na gcuspóirí dá dtagraítear i mír 1 a thomhas:
 (a)
 céatadán an fháis in earnáil thionsclaíoch an
 Aontais i gcomparáid le fás iomlán olltáirgeachta intíre (OTI),
 (b)
 fás san Aontas maidir le haschur monaraíochta in
 éicithionscail,
 (c)
 athruithe ar an ualach riaracháin atá ar FBManna,
 (d)
 fás FBManna ó thaobh breisluacha agus líon na
 foirne de,
 (e)
 agus ráta láimhdeachais FBManna.
 3.
 Tabharfaidh an Clár tacaíocht do chur chun feidhme
 na Straitéise ‘Eoraip 2020’ agus rannchuideoidh sé le baint amach na
 cuspóra maidir le “fás cliste, inbhuanaithe agus uileghabhálach”.
 Rannchuideoidh an Clár go háirithe le baint amach na príomhsprice maidir le fostaíocht.
 CAIBIDIL II
 Cuspóirí sonracha agus réimsí gníomhaíochta
 Airteagal 3
 Cuspóirí sonracha
 1.
 Is iad seo a leanas cuspóirí sonracha an Chláir:
 (a)
 Coinníollacha creata a fheabhsú ar mhaithe le
 hiomaíochas agus inbhuanaitheacht fhiontair an Aontais, lena n‐áirítear
 in earnáil na turasóireachta;
 (b)
 Fiontraíocht a chur chun cinn, lena n‐áirítear
 i measc spriocghrúpaí sonracha:
 (c)
 Rochtain ar mhaoiniú do FBManna a fheabhsú i
 bhfoirm cothromais agus fiachais:
 (d)
 Rochtain ar mhargaí a fheabhsú laistigh den Aontas
 agus ar leibhéal domhanda:
 2.
 Maidir leis an ngá le fiontair a chur in oiriúint
 do gheilleagar ísealcharbóin atá athléimneach ó thaobh aeráide de agus tíosach
 ar fhuinneamh agus ar acmhainní, cuirfear an gá sin chun cinn agus an Clár á
 chur chun feidhme.
 3.
 Chun tionchar an Chláir maidir le baint amach na
 gcuspóirí sonracha dá dtagraítear i mír 1 a thomhas, úsáidfear táscairí
 feidhmíochta. Tá na táscairí sin leagtha amach in Iarscríbhinn I.
 Airteagal 4
 Buiséad
 1.
 EUR 2.522 billiún a bheidh sa chlúdach
 airgeadais chun an Clár a chur chun feidhme, agus leithdháilfear tuairim is
 EUR 1.4 billiún de sin ar ionstraimí airgeadais.
 2.
 Féadfaidh an clúdach airgeadais arna bhunú faoin
 Rialachán seo costais eile a chumhdach freisin, ar costais iad a bhaineann le
 gníomhaíochtaí ullmhúcháin, faireacháin, rialaithe, iniúchóireachta agus
 meastóireachta a bhfuil gá leo chun an Clár a bhainistiú agus chun a chuid
 cuspóirí a bhaint amach; go háirithe, staidéir, cruinnithe saineolaithe,
 gníomhaíochtaí faisnéise agus cumarsáide, lena n‐áirítear cumarsáid chorparáideach
 thosaíochtaí polaitiúla an Aontais a mhéid a bhaineann siad le cuspóirí
 ginearálta an Chláir, costais a bhaineann le gréasáin TF a dhíríonn ar
 phróiseáil agus ar mhalartú faisnéise, mar aon leis na costais uile eile
 chúnaimh, idir chúnamh teicniúil agus chúnamh riaracháin, arna dtabhú ag an
 gCoimisiún do bhainistiú an Chláir.
 3.
 Féadfaidh an leithdháileadh airgeadais costais an
 chúnaimh theicniúil agus riaracháin a chumhdach freisin, ar costais iad a
 bhfuil gá leo chun an t-aistriú idir an Clár agus na bearta arna nglacadh faoi
 Chinneadh Uimh. 1639/2006/CE ó Pharlaimint na hEorpa agus ón gComhaire[21] a áirithiú. Más gá, féadfar
 leithreasaí a iontráil sa bhuiséad tar éis 2020 chun costais chosúla a
 chumhdach, le go bhféadfaidh gníomhaíochtaí nach mbeidh críochnaithe go fóill
 faoin 31 Nollaig 2020 a bhainistiú.
 Airteagal 5
 Rannpháirtíocht tríú tíortha
 1.
 Féadfaidh na tíortha seo a leanas a bheith
 rannpháirteach sa Chlár:
 (a)
 tíortha Chomhlachas Saorthrádála na hEorpa (CSTE)
 ar comhaltaí iad den Limistéar Eorpach Eacnamaíoch (LEE), i gcomhréir leis na
 coinníollacha atá leagtha síos sa Chomhaontú ar an LEE, agus tíortha Eorpacha
 eile nuair a cheadaíonn comhaontuithe agus nósanna imeachta é sin;
 (b)
 tíortha aontacha, tíortha is iarrthóirí agus
 iarrthóirí féideartha i gcomhréir leis na prionsabail ghinearálta agus leis na
 téarmaí agus coinníollacha ginearálta maidir le rannpháirtíocht na dtíortha sin
 i gcláir de chuid an Aontais arna mbunú sna Creat‐Chomhaontuithe ábhartha
 agus sna Cinntí ábhartha ó Chomhairlí Comhlachais, nó i socruithe cosúla;
 (c)
 tíortha a thagann faoi raon feidhme bheartas
 comharsanachta na hEorpa, nuair a cheadaíonn comhaontuithe agus nósanna
 imeachta é sin agus i gcomhréir leis na prionsabail ghinearálta agus leis na
 téarmaí agus coinníollacha ginearálta maidir le rannpháirtíocht na dtíortha sin
 i gcláir de chuid an Aontais arna mbunú sna Creat‐Chomhaontuithe
 ábhartha, sna Prótacail ábhartha a ghabhann le Comhaontuithe Comhlachais agus
 sna Cinntí ábhartha ó Chomhairlí Comhlachais.
 2.
 Féadfaidh eintitis, arna mbunú i dtíortha dá
 dtagraítear i mír 1, i gcás nach gcomhlíontar na coinníollacha arna mbunú
 sa mhír sin nó i gcás ina gcinneann na tíortha sin gan a bheith rannpháirteach
 sa Chlár, nó eintitis arna mbunú i dtríú tíortha eile, féadfaidh na heintitis
 sin a bheith rannpháirteach i ngníomhaíochtaí faoin gClár.
 3.
 Ní beidh na heintitis sin i dteideal rannchuidithe
 airgeadais a fháil ón Aontas, seachas i gcás ina bhfuil sé sár‐riachtanach
 don Chlár, go háirithe maidir le hiomaíochas agus rochtain ar mhargaí
 d’fhiontair an Aontais. Ní bheidh feidhm ag an eisceacht sin maidir le
 heintitis a dhéanann brabús.
 Airteagal 6
 Gníomhaíochtaí chun na coinníollacha creata a fheabhsú ar mhaithe le
 hiomaíochas agus inbhuanaitheacht fhiontair an Aontais
 1.
 Tabharfaidh an Coimisiún tacaíocht do
 ghníomhaíochtaí chun iomaíochas agus inbhuanaitheacht fhiontair an Aontais,
 agus go háirithe FBManna, a fheabhsú agus a neartú ar mhaithe le héifeachtacht,
 comhleanúnachas agus comhsheasmhacht a mhéadú i mbeartais náisiúnta a chuireann
 iomaíochas, inbhuanaitheacht agus fás fiontar chun cinn san Eoraip.
 2.
 Féadfaidh an Coimisiún tacaíocht a thabhairt do
 ghníomhaíochtaí a bhfuil d’aidhm acu straitéisí nua iomaíochais a fhorbairt.
 Féadfar gníomhaíochtaí den chineál seo a leanas a áireamh:
 (d)
 bearta chun dearadh, cur chun feidhme agus
 meastóireacht beartas a fheabhsú ar beartais iad a dhéanann difear d’iomaíochas
 agus d’inbhuanaitheacht fiontar, lena n‐áirítear bearta athléimneachta ó
 thubaistí, agus bearta chun forbairt bonneagar iomchuí a áirithiú mar aon le
 braislí agus gréasáin ghnó den chéad scoth, coinníollacha creata agus forbairt
 táirgí, seirbhísí agus próiseas inbhuanaithe;
 (e)
 bearta chun comhar a spreagadh i gceapadh beartais
 agus i malartú dea‐chleachtas idir na Ballstáit, tíortha eile atá
 rannpháirteach sa Chlár agus príomhiomaitheoirí an Aontais, agus bearta chun
 aghaidh a thabhairt ar ghnéithe idirnáisiúnta beartas iomaíochais;
 (f)
 tacaíocht d’fhorbairt beartais do FBManna agus
 comhar idir déantóirí beartas, go háirithe d’fhonn a éasca atá sé do FBManna
 rochtain a fháil ar chláir agus ar bhearta a fheabhsú.
 3.
 Féadfaidh an Coimisiún tacaíocht a thabhairt do
 thionscnaimh a chuireann dlús le teacht chun cinn tionscal iomaíoch atá
 bunaithe ar ghníomhaíochtaí trasearnála i réimsí a bhfuil cion mór FBManna
 iontu agus a chuireann go mór le holltáirgeacht intíre an Aontais. Spreagfaidh
 tionscnaimh den chineál sin forbairt margaí nua agus soláthar earraí agus
 seirbhísí bunaithe ar an múnla gnó is iomaíche nó ar shlabhraí luachanna
 modhnaithe. Áireofar sna tionscnaimh sin tionscnaimh chun táirgiúlacht,
 éifeachtúlacht acmhainní, inbhuanaitheacht agus freagracht shóisialta
 chorparáideach a fheabhsú.
 Airteagal 7
 Gníomhaíochtaí chun fiontraíocht a chur chun cinn
 1.
 Rannchuideoidh an Coimisiún le fiontraíocht a chur
 chun cinn trí choinníollacha creata a dhéanann difear d’fhorbairt fiontraíochta
 a fheabhsú. Tabharfaidh an Coimisiún tacaíocht do thimpeallacht ghnó atá
 fabhrach d’fhorbairt agus d’fhás fiontar.
 2.
 Tabharfar aird ar leith ar fhiontraithe óga, ar
 fhiontraithe nua agus féideartha agus ar bhanfhiontraithe, chomh maith le
 spriocghrúpaí sonracha.
 3.
 Féadfaidh an Coimisiún tacú le bearta na mBallstát
 chun oideachas, scileanna agus dearcthaí fiontraíochta a fhorbairt, go háirithe
 i measc fiontraithe nua agus féideartha.
 Airteagal 8
 Gníomhaíochtaí chun rochtain ar mhaoiniú a fheabhsú do FBManna
 1.
 Tabharfaidh an Coimisiún tacaíocht do
 ghníomhaíochtaí a bhfuil sé d’aidhm acu rochtain ar mhaoiniú a fheabhsú do
 FBManna agus iad ag tosú amach agus ag fás, rud atá comhlántach leis an úsáid a
 bhaineann na Ballstáit as ionstraimí airgeadais do FBManna ar leibhéal
 náisiúnta agus réigiúnach. D’fhonn comhlántacht a áirithiú, déanfar na
 gníomhaíochtaí sin a chomhordú go dlúth leis na gníomhaíochtaí arna ndéanamh
 faoi chuimsiú an bheartais chomhtháthaithe agus ar leibhéal náisiúnta. Beidh sé
 d’aidhm ag na gníomhaíochtaí sin soláthar maoinithe cothromais agus fiachais a
 spreagadh.
 2.
 Mar chuid de na gníomhaíochtaí dá dtagraítear i
 mír 1, forbróidh an Coimisiún bearta, faoi réir éilimh sa mhargadh, chun
 maoiniú trasteorann agus ilnáisiúnta a fheabhsú, agus sa dóigh sin tabharfar
 cúnamh do FBManna a ngníomhaíochtaí a idirnáisiúnú i gcomhréir le dlí an
 Aontais.
 3.
 Tá mionsonraí na ngníomhaíochtaí sin dá dtagraítear
 i mír 1 den Airteagal seo leagtha síos in Iarscríbhinn II.
 Airteagal 9
 Gníomhaíochtaí chun rochtain ar mhargaí a fheabhsú
 1.
 Chun leanúint le hiomaíochas fiontar san Aontas
 agus rochtain ar mhargaí san Aontas a fheabhsú, leanfaidh an Coimisiún ag
 tabhairt tacaíochta don Líonra Fiontar Eorpach.
 2.
 Féadfaidh an Coimisiún tacaíocht a thabhairt do
 ghníomhaíochtaí chun rochtain FBManna ar an Margadh Aonair a fheabhsú, lena n‐áirítear
 soláthar faisnéise agus ardú feasachta.
 3.
 Beidh sé d’aidhm ag bearta sonracha rochtain
 FBManna ar mhargaí lasmuigh den Aontas a éascú, agus seirbhísí tacaíochta atá
 ann cheana sna margaí sin a neartú. Féadfaidh FBManna tacaíocht a fháil tríd an
 gClár maidir le caighdeáin agus cearta maoine intleachtúla i dtríú tíortha
 tosaíochta.
 4.
 D’fhéadfadh sé a bheith d’aidhm ag gníomhaíochtaí
 faoin gClár comhar tionsclaíoch idirnáisiúnta a chothú, lena n‐áirítear
 idirphlé rialála agus tionsclaíoch le tríú tíortha. D’fhéadfadh sé a bheith
 d’aidhm ag bearta sonracha difríochtaí idir an tAontas agus tíortha eile a
 laghdú maidir le creataí rialála do tháirgí tionsclaíocha, maidir le beartas
 tionsclaíoch agus maidir leis an timpeallacht ghnó a fheabhsú.
 CAIBIDIL III
 An Clár a chur chun feidhme
 Airteagal 10
 Clár oibre bliantúil
 1.
 Chun an Clár a chur chun feidhme, glacfaidh an
 Coimisiún clár oibre bliantúil i gcomhréir leis an nós imeachta scrúdúcháin dá
 dtagraítear in Airteagal 16(2). Leagtar amach sna cláir oibre bhliantúla
 na cuspóirí arna saothrú, na torthaí a bhfuil súil leo, an modh cur chun
 feidhme agus an tsuim iomlán. Tabharfar tuairisc iontu freisin ar na
 gníomhaíochtaí atá le maoiniú, sonrú maidir leis an suim arna leithdháileadh ar
 gach gníomhaíocht agus clár táscach cur chun feidhme, chomh maith le táscairí
 iomchuí chun faireachán a dhéanamh ar éifeachtacht na dtorthaí agus na
 gcuspóirí arna mbaint amach. Maidir le deontais, áireofar na tosaíochtaí, na
 critéir mheastóireachta riachtanacha agus an ráta uasta cómhaoinithe.
 2.
 Cuirfidh an Coimisiún an Clár chun feidhme i
 gcomhréir leis an Rialachán Airgeadais (Rialachán (AE) Uimh. XXX/2012
 [Rialachán Airgeadais nua]).
 3.
 Cuirfear an Clár chun feidhme chun a áirithiú go
 gcuireann na gníomhaíochtaí a dtugtar tacaíocht dóibh forbairtí agus
 riachtanais a bheidh ann amach anseo san áireamh, go háirithe tar éis na
 meastóireachta eatramhaí, dá dtagraítear in Airteagal 12(3), agus chun a
 áirithiú go bhfuil na gníomhaíochtaí sin ábhartha maidir le margaí atá i mbun
 forbartha, maidir leis an ngeilleagar agus maidir le hathruithe sa tsochaí.
 Airteagal 11
 Bearta tacaíochta
 1.
 I dteannta na mbeart atá cumhdaithe faoin gclár
 oibre dá dtagraítear in Airteagal 10, déanfaidh an Coimisiún bearta
 tacaíochta go rialta, lena n‐áirítear na bearta seo a leanas:
 (a)
 anailís agus faireachán a dhéanamh ar
 shaincheisteanna earnála agus trasearnála;
 (b)
 dea‐chleachtais agus cineálacha cur chuige
 beartais a shainaithint, agus forbairt na ndea‐chleachtas agus na
 gcineálacha cur chuige beartais sin a áirithiú;
 (c)
 measúnuithe tionchair ar bhearta de chuid an
 Aontais a bhfuil tábhacht ar leith ag baint leo d’acmhainn iomaíochta fiontar,
 d’fhonn na réimsí den reachtaíocht reatha is gá a shimpliú a shainaithint, nó
 na réimsí inar gá bearta nua reachtacha a mholadh a shainaithint;
 (d)
 meastóireacht a dhéanamh ar reachtaíocht a dhéanann
 difear d’fhiontair, do bheartas sonrach tionsclaíoch agus do bhearta a
 bhaineann le hiomaíochas.
 2.
 Ní gá go mbeadh na bearta tacaíochta sin dá
 dtagraítear i mír 1 ina gcuid de na cláir oibre bhliantúla dá dtagraítear
 in Airteagal 10.
 Airteagal 12
 Faireachán agus meastóireacht
 1.
 Is é an Coimisiún a dhéanfaidh faireachán ar chur
 chun feidhme agus bainistiú an Chláir.
 2.
 Tarraingeoidh an Coimisiún suas tuarascáil
 bhliantúil faireacháin ina scrúdófar éifeachtúlacht agus éifeachtacht na
 ngníomhaíochtaí a dtugtar tacaíocht dóibh maidir le cur chun feidhme
 airgeadais, torthaí agus, más féidir, tionchar na ngníomhaíochtaí. Áireofar sa
 tuarascáil faisnéis faoin méid caiteachais a bhaineann le cúrsaí aeráide agus
 an tionchar atá ag an tacaíocht arna tabhairt do chuspóirí athraithe aeráide a
 mhéid nach gcruthaíonn bailiú na faisnéise sin ualach riaracháin gan údar do
 FBManna.
 3.
 Tráth nach déanaí ná 2018, cuirfidh an Coimisiún le
 chéile tuarascáil mheastóireachta maidir le baint amach chuspóirí na
 ngníomhaíochtaí ar fad a bhfuil tacaíocht faighte acu faoin gClár ar leibhéal
 na dtorthaí agus na n-iarmhairtí, agus maidir le héifeachtúlacht úsáid na
 n-acmhainní agus an breisluach Eorpach a bhaineann léi, ar mhaithe le cinneadh
 a dhéanamh maidir leis na bearta a athnuachan, a mhodhnú nó a chur ar fionraí.
 Chomh maith leis sin, tabharfaidh an tuarascáil mheastóireachta aghaidh ar an
 raon feidhme i ndáil le simpliú, le comhtháthú inmheánach agus seachtrach, le
 hábharthacht leanúnach gach cuspóra, mar aon leis an méid a chuireann na bearta
 le tosaíochtaí an Aontais i leith fáis chliste, inbhuanaithe agus
 uileghabhálaigh. Cuirfear san áireamh torthaí na meastóireachta ar thionchar
 fadtéarmach na mbeart a bhí ann roimhe sin.
 4.
 Bunófar tuarascáil mheastóireachta ar thionchair
 fhadtéarmacha na mbeart agus ar inbhuanaitheacht éifeachtaí na mbeart a bheith
 ina mbunús le cinneadh maidir le beart iardain a athnuachan, a mhodhnú nó a
 fhionraí.
 5.
 Forbrófar liosta de phríomhtháscairí feidhmíochta a
 bheidh ina bhunús chun measúnú a dhéanamh ar a mhéid a baineadh amach cuspóirí
 na ngníomhaíochtaí ar tugadh tacaíocht dóibh faoin gClár. Déanfar iad a mheas i
 gcomparáid le bonnlínte réamhshainithe a léiríonn mar a bhí sé sular cuireadh
 na gníomhaíochtaí chun feidhme.
 6.
 Soláthróidh gach páirtí bainteach an fhaisnéis agus
 na sonraí is gá don Choimisiún chun go bhféadfar faireachán agus meastóireacht
 a dhéanamh ar na bearta lena mbaineann.
 CAIBIDIL IV
 Forálacha airgeadais agus cineálacha cúnaimh airgeadais
 Airteagal 13
 Cineálacha cúnaimh airgeadais
 Féadfar cúnamh airgeadais an Aontais faoin
 gClár a chur chun feidhme go hindíreach trí chúraimí a bhaineann le cur chun
 feidhme an bhuiséid a tharmligean chuig na heintitis arna liostú in
 Airteagal XX de Rialachán (AE) Uimh. XXX/2012 [Rialachán Airgeadais
 nua].
 Airteagal 14
 Ionstraimí airgeadais
 1.
 Beidh sé d’aidhm ag ionstraimí airgeadais faoin
 gClár rochtain ar mhaoiniú a éascú do FBManna atá dírithe ar fhás. Áireofar sna
 hionstraimí airgeadais saoráid cothromais agus saoráid iasachta faoi
 ráthaíocht.
 2.
 Féadfar na hionstraimí airgeadais do FBManna atá
 dírithe ar fhás a chomhcheangal, nuair is iomchuí, le hionstraimí airgeadais
 eile a bhunaigh na Ballstáit agus a n‐údaráis bhainistíochta i gcomhréir
 le [Airteagal 33(1)(a) de Rialachán (AE) Uimh. XXX/201X [an Rialachán
 nua maidir le Cistí Struchtúracha]], agus féadfar iad a chomhcheangal le
 deontais a bhfuil cistiú faighte acu ón Aontas, lena n‐áirítear faoin
 Rialachán seo.
 3.
 Beidh sé d’aidhm ag na hionstraimí airgeadais luach
 na sócmhainní arna soláthar ag buiséad an Aontais a chaomhnú. Féadfaidh siad
 torthaí inghlactha a ghiniúint chun cuspóirí na gcomhpháirtithe nó na
 n-infheisteoirí eile a chomhlíonadh.
 4.
 I gcomhréir le hAirteagal 18(4) de Rialachán
 (AE) Uimh. XXXX/2012 [an Rialachán Airgeadais nua], sannfar ioncam agus
 aisíocaíochtaí arna nginiúint ag ionstraim airgeadais amháin don ionstraim
 airgeadais sin. I gcás ionstraimí airgeadais atá bunaithe cheana féin sa chreat
 airgeadais ilbhliantúil don tréimhse 2007-2013, sannfar ioncam agus
 aisíocaíochtaí arna nginiúint ag oibríochtaí ar cuireadh tús leo sa tréimhse
 sin don ionstraim airgeadais sa tréimhse 2014-2020.
 Airteagal 15
 Leasanna airgeadais an Aontais a chosaint
 1.
 Déanfaidh an Coimisiún bearta iomchuí lena
 n-áiritheofar, nuair a chuirtear gníomhaíochtaí arna maoiniú faoin Rialachán
 seo chun feidhme, go gcosnófar leasanna airgeadais an Aontais trí bhearta
 coisctheacha a chur i bhfeidhm i gcoinne calaoise, éillithe agus aon
 ghníomhaíochtaí neamhdhleathacha eile, trí sheiceálacha éifeachtacha a dhéanamh
 agus, má bhraitear neamhrialtachtaí, trí mhéideanna a íocadh go mícheart a
 ghnóthú agus, i gcás inarb iomchuí, trí phionóis éifeachtacha, chomhréireacha
 agus dhíspreagthacha.
 2.
 Beidh cumhacht ag an gCoimisiún nó ag a ionadaithe
 agus ag an gCúirt Iniúchóirí, iniúchtaí a dhéanamh ar bhonn doiciméad agus ar
 an láthair, ar gach tairbhí deontais, ar gach conraitheoir agus ar gach
 fochonraitheoir agus gach tríú páirtí eile a fuair cistí de chuid an Aontais
 faoin Rialachán seo.
 3.
 Féadfaidh an Oifig Eorpach Frith-Chalaoise (OLAF)
 seiceálacha agus cigireachtaí ar an láthair a dhéanamh ar oibreoirí eacnamaíocha
 a mbaineann an cistiú sin go díreach nó go hindíreach leo i gcomhréir leis na
 nósanna imeachta atá leagtha síos i Rialachán (Euratom, CE) Uimh. 2185/96
 d’fhonn a shuí ar tharla calaois, éilliú nó aon ghníomhaíocht neamhdhleathach
 eile a dhéanfadh difear do leasanna airgeadais an Aontais i ndáil le comhaontú
 deontais nó cinneadh deontais nó le conradh a bhaineann le cistiú an Aontais.
 4.
 Gan dochar don chéad fhomhír agus don dara fomhír,
 trí chomhaontuithe comhair le tríú tíortha agus le heagraíochtaí idirnáisiúnta,
 trí chomhaontuithe deontais, trí chinntí deontais agus trí chonarthaí a thig ón
 Rialachán seo a chur chun feidhme, cumhachtófar go sainráite don Choimisiún,
 don Chúirt Iniúchóirí agus do OLAF iniúchtaí, seiceálacha ar an láthair agus cigireachtaí
 den sórt sin a dhéanamh.
 CAIBIDIL V
 Coiste agus forálacha críochnaitheacha
 Airteagal 16
 An Coiste
 1.
 Beidh coiste de chúnamh ag an gCoimisiún. Coiste de
 réir bhrí Rialachán (AE) Uimh. 182/2011 a bheidh sa choiste sin.
 2.
 I gcás ina ndéanfar tagairt don mhír seo, beidh
 feidhm ag Airteagal 5 de Rialachán (AE) Uimh. 182/2011.
 Airteagal 17
 Gníomhartha tarmligthe
 1.
 Tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 18 maidir le hathruithe ar
 na táscairí a luaitear sa liosta in Iarscríbhinn I a ghabhann leis an
 Rialachán seo mura bhfuil na táscairí sin oiriúnach chun an dul chun cinn a
 thomhas ó thaobh bhaint amach na gcuspóirí ginearálta agus na gcuspóirí
 sonracha de.
 2.
 Tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 18 maidir le hathruithe ar
 na mionsonraithe a bhaineann leis na gníomhaíochtaí sonracha atá leagtha amach
 in Iarscríbhinn II a ghabhann leis an Rialachán seo má éilíonn forbairtí
 eacnamaíocha sa mhargadh é nó de réir na dtorthaí arna mbaint amach ag an
 tSaoráid Iasachta faoi Ráthaíocht de chuid an Chreatchláir um Iomaíochas agus
 Nuálaíocht agus ag an Ionstraim Roinnte Riosca de chuid an tSeachtú Creatchlár
 um Shaoráid Airgeadais Roinnte Riosca.
 3.
 Más rud é go n-éilítear amhlaidh ar mhórchúiseanna
 práinne, amhail coinníollacha eacnamaíocha atá ag athrú go tapa, beidh feidhm
 ag an nós imeachta dá bhforáiltear in Airteagal 19 maidir
 le gníomhartha tarmligthe arna nglacadh de bhun an Airteagail seo.
 Airteagal 18
 An tarmligean a fheidhmiú
 1.
 Tabharfar an chumhacht don Choimisiún gníomhartha
 tarmligthe a ghlacadh faoi réir na gcoinníollacha atá leagtha síos san
 Airteagal seo.
 2.
 Tabharfar tarmligean na cumhachta dá dtagraítear in
 Airteagal 17 don Choimisiún ar feadh tréimhse seacht mbliana ón [dáta a
 thiocfaidh an bunghníomh reachtach i bhfeidhm].
 3.
 Féadfaidh Parlaimint na hEorpa nó an Chomhairle
 tarmligean na cumhachta dá dtagraítear in Airteagal 17 a chúlghairm
 tráth ar bith. Leis an gcinneadh chun cúlghairm a dhéanamh, cuirfear deireadh
 le tarmligean na cumhachta atá sonraithe sa chinneadh sin. Tiocfaidh sé i
 bhfeidhm an lá tar éis fhoilsiú an chinnidh in Iris Oifigiúil an Aontas
 Eorpaigh nó ar dháta níos déanaí arna shonrú sa chinneadh. Ní dhéanfaidh sé
 difear do bhailíocht aon ghnímh tharmligthe atá i bhfeidhm cheana.
 4.
 A luaithe a ghlacfaidh sé gníomh tarmligthe,
 tabharfaidh an Coimisiún fógra ina leith go comhuaineach do Pharlaimint na
 hEorpa agus don Chomhairle.
 5.
 Aon ghníomh tarmligthe a ghlactar de bhun
 Airteagal 17, ní thiocfaidh sé i bhfeidhm ach amháin mura gcuireann
 Parlaimint na hEorpa ná an Chomhairle ina choinne laistigh de thréimhse dhá mhí
 ó fhógra faoin ngníomh sin a bheith tugtha do Pharlaimint na hEorpa agus don
 Chomhairle nó más rud é, sula dtéann an tréimhse sin in éag, go gcuireann
 Parlaimint na hEorpa agus an Chomhairle araon in iúl nach gcuirfidh siad ina
 choinne. Cuirfear dhá mhí leis an tréimhse sin ar thionscnamh ó Pharlaimint na
 hEorpa nó ón gComhairle.
 Airteagal 19
 Nós imeachta práinne
 1.
 Tiocfaidh gníomhartha tarmligthe arna nglacadh
 faoin Airteagal seo i bhfeidhm gan mhoill agus beidh feidhm acu fad nach
 gcuirtear ina gcoinne i gcomhréir le mír 2. Déanfar na cúiseanna le húsáid
 a bhaint as an nós imeachta práinne a lua san fhógra faoi ghníomhartha
 tarmligthe a thugtar do Pharlaimint na hEorpa agus don Chomhairle.
 2.
 Féadfaidh Parlaimint na hEorpa nó an Chomhairle
 agóid a dhéanamh i gcoinne gnímh tharmligthe i gcomhréir leis an nós imeachta
 dá dtagraítear in Airteagal 18(5). Sa chás sin, aisghairfidh an Coimisiún
 an gníomh gan mhoill tar éis fógra a thabhairt faoi chinneadh Pharlaimint na
 hEorpa nó na Comhairle agóid a dhéanamh.
 Airteagal 20
 Aisghairm agus forálacha idirthréimhseacha
 1.
 Aisghairtear leis seo Cinneadh 1639/2006/CE le
 héifeacht ón 1 Eanáir 2014.
 2.
 Mar sin féin, leanfaidh gníomhaíochtaí faoi
 Chinneadh 1639/2006/CE agus oibleagáidí airgeadais a bhaineann leis na
 gníomhaíochtaí sin de bheith faoi rialú an Chinnidh sin go dtí go mbeidh siad
 críochnaithe.
 3.
 Féadfaidh an leithdháileadh airgeadais dá dtagraítear
 in Airteagal 4 costais an chúnaimh theicniúil agus riaracháin a chumhdach
 freisin, ar costais iad a bhfuil gá leo chun an t‐aistriú idir an clár
 seo agus na bearta arna nglacadh faoi Chinneadh Uimh. 1639/2006/CE a
 áirithiú.
 Airteagal 21
 Teacht i bhfeidhm
 Tiocfaidh an Rialachán seo i bhfeidhm an tríú
 lá tar éis lá a fhoilsithe in Iris Oifigiúil an Aontais Eorpaigh.
 Beidh an
 Rialachán seo ina cheangal go huile agus go hiomlán agus infheidhme go díreach
 i ngach Ballstát.
 Arna dhéanamh in Strasbourg,
 Thar ceann Pharlaimint na hEorpa Thar
 ceann na Comhairle
 An
 tUachtarán An tUachtarán
 IARSCRÍBHINN I
 Táscairí do chuspóirí ginearálta agus do chuspóirí sonracha
 Cuspóir ginearálta: || 1. Iomaíochas agus inbhuanaitheacht fhiontair an Aontais a neartú, lena n‐áirítear in earnáil na turasóireachta
 Táscaire Iarmharta[22] || Cúrsaí mar atá faoi láthair || Sprioc fhadtéarmach agus garsprioc (2020)
 Fás iomaíochais thionsclaíoch[23] Athrú ar an ualach riaracháin ar FBManna (líon laethanta is gá le fiontar nua a chur ar bun) Fás san AE maidir le haschur monaraíochta in éicithionscail (% atá athraithe ón mbliain roimhe) || 2009: -3.1%, 2008: -0.3%, 2007: +0.7% 2009: -3.1% Líon laethanta is gá le FBM nua a chur ar bun: 7 lá oibre Fás bliantúil idir 6 agus 7% le linn na mblianta deireanacha || Fás bliantúil de 1 % agus fás de 5 % a bheith ann in 2015 Líon laethanta is gá le FBM nua a chur ar bun a laghdú go: 3 lá oibre faoi 2020. Fás bliantúil de 8 % ar an meán sa chéad deich mbliana eile; Dírítear ar an aschur a mhéadú 50 % faoi 2015
 Cuspóir ginearálta: || 2. Cultúr na fiontraíochta a spreagadh agus cruthú agus fás FBManna a chur chun cinn
 Táscaire Iarmharta || Cúrsaí mar atá faoi láthair || Sprioc fhadtéarmach agus garsprioc (2020)
 Fás FBManna maidir le breisluach agus líon foirne Aiseolas ó FBManna agus ó thairbhithe deiridh eile maidir le breisluach, fóntacht agus ábharthacht an Chláir (atá le tomhas i meastóireachtaí ar an gClár) tríd an Líonra Fiontar Eorpach (LFE) agus trí shuirbhéanna ar líne Ráta láimhdeachas FBManna (tionscnaimh gnó agus mortlaíocht) || In 2010, b’ionann láimhdeachas FBManna agus breis agus 58 % de láimhdeachas iomlán an AE (oll‐bhreisluach); líon iomlán na bhfostaithe in FBManna: 87.5 milliún (67% de na poist san earnáil phríobháideach san AE) Baineann 78 % den aiseolas dearfach atá faighte maidir le breisluach an LFE le FBManna || Spriocmhéadú ar oll‐bhreisluach FBManna de 4 % in aghaidh na bliana; fás bliantúil ar líon na bhfostaithe in FBManna de 1 % Méadú de bhreis is 80 % ar shástacht maidir le breisluach an LFE
 Cuspóir sonrach: || Coinníollacha creata a fheabhsú ar mhaithe le hiomaíochas agus inbhuanaitheacht fhiontair an AE, lena n‐áirítear in earnáil na turasóireachta
 Táscaire toraidh || An toradh is deireanaí atá ar eolas || Sprioc sa mheántéarma (toradh) 2017
 Gníomhaíochtaí chun iomaíochas a fheabhsú Líon na mbeart simpliúcháin arna nglacadh Líon na “seiceálacha oiriúnachta” agus na ngníomhaíochtaí breisluacha A mhéid a d'úsáid cuideachtaí táirgí agus uirlisí táirgthe inbhuanaithe Eorpacha, lena n‐áirítear EMAS, éicilipéad agus éicidhearadh || Tugadh clár simpliúcháin an Choimisiúin cothrom le dáta in 2010 agus tá sé de réir sceidil chun rómhaorlathas a laghdú faoi 25 % in 2012. Rinneadh 5 bheart simpliúcháin in aghaidh na bliana go 2010. Seoladh ceithre “sheiceáil oiriúnachta”, lena n‐áirítear geallsealbhóirí, in 2010 do bheartais timpeallachta, iompair, fostaíochta agus thionsclaíocha. Áiríodh san aiseolas teachtaireachtaí maidir le reachtaíocht agus breisluach na ngníomhaíochtaí. Tuairim is 35 000 deimhniú ISO 14001 EMS agus 4 500 clárú EMAS, 18 000 ceadúnas do Éicilipéad an AE || Thart ar 7 mbeart simpliúcháin in aghaidh na bliana. Cuirfear an cur chuige maidir le haiseolas le “seiceálacha oiriúnachta” i bhfeidhm ar bheartais eile agus tiocfaidh simplithe as sin a mbeidh dea‐thionchar acu ar an tionscal. Déantar foráil do shuas le 12 “sheiceáil oiriúnachta”, agus é de chuspóir acu rialáil a fheabhsú. Déanfaidh roinnt mhaith cuideachtaí faireachán ar a bhfeidhmíocht, cuirfidh siad córais bhainistíochta comhshaoil i bhfeidhm agus feabhas ar tháirgiúlacht acmhainní agus ar fheidhmíocht chomhshaoil. Beidh chuid mhaith den táirgeadh tíosach ar acmhainní agus neamhdhíobhálach don timpeallacht.
 Beartas FBM a fhorbairt Líon na mBallstát a úsáideann tástáil FBManna Poiblíocht a mhéadú ar fud na hEorpa maidir leis na Duaiseanna Fiontraíochta Eorpacha le foileacháin/geartháin sna meáin i ngach Ballstát. An méid ama agus an chastacht atá ag baint le fiontair nua a chur ar bun a laghdú. || Líon na mBallstát a úsáideann tástáil FBManna: 15 Bhallstát Líon na bhfoilseachán/ngearrthán sna meáin sna Ballstáit go léir: 60 in 2010 Laghdú ar an méid ama ag baint le fiontair nua a chur ar bun: 7 lá oibre || Líon na mBallstát a bheidh ag úsáid tástála FBManna: 21 Ballstát Líon na bhfoilseachán/ngearrthán sna meáin sna Ballstáit go léir: 80 Laghdú ar an méid ama ag baint le fiontair nua a chur ar bun: 5 lá oibre
 Coincheapa nua gnó Líon na dtairgí/seirbhísí nua sa mhargadh Méid onnmhairí breise agus suimeanna comhfhreagracha airgeadaíochta Aiseolas ó gheallsealbhóirí maidir le cáilíocht agus breisluach gníomhaíochtaí. || Go dtí seo, ní raibh i gceist leis an ngníomhaíocht sin ach obair anailíseach ar scála teoranta. || 5 atá sa sprioc do líon carnach na dtáirgí/seirbhísí nua in 2017 (tiocfaidh méadú air sin go 15 in 2018 agus 25 in 2019). Maidir le honnmhairí, níltear ag súil le hiarmhairt do 2017 go fóill. Beidh sciar onnmhairí na chéad ghlúine de FBManna rannpháirteacha le brath in 2018 lena mbaineann spriocmhéadú de 20 %. Cuirfidh ar a laghad 70 % de FBManna rannpháirteacha in 2014 in iúl go bhfuil tionchar dearfach ar a láimhdeachas i suirbhé arna dhéanamh ag deireadh 2017.
 Turasóireacht Líon na n-iarratas ar chistiú Céatadán FBManna (agus treocht) sna hiarratais ar dheiseanna cistithe a bhaineann le turasóireacht. Líon na n‐eintiteas a ghlacann an Lipéad Eorpach maidir le Cáilíocht Turasóireachta. Líon na gceann scríbe a ghlacann na múnlaí maidir le forbairt inbhuanaithe turasóireachta arna gcur chun cinn ag Cinn Scríbe Eorpacha Sármhaitheasa || Líon na n‐iarratas ar chistiú (maidir le gach glao ar thograí): thart ar 75 in aghaidh na bliana (meánmhéid do 2011) Go dtí seo, níor díríodh aon ghlao ar thograí go díreach ar FBManna Go dtí seo, níor ghlac aon eintiteas an Lipéad Eorpach maidir le Cáilíocht Turasóireachta (gníomhaíocht á mionshaothrú) Bronnadh stádas Cinn scríbe Eorpaigh Sármhaitheasa ar 98 ceann scríbe (20 in aghaidh na bliana ar an meán - 10 in 2007, 20 in 2008, 22 in 2009, 25 in 2010 agus 21 in 2011) || Líon na n‐iarratas ar chistiú (maidir le gach glao ar thograí): breis agus 100 in aghaidh na bliana 30 % de na glaonna ar thograí dírithe go díreach ar FBManna Beidh 50 % de na scéimeanna meastóireachta incháilithe le bheith rannpháirteach sa Lipéad Eorpach maidir le Cáilíocht Turasóireachta Glacfaidh breis agus 200 ceann scríbe na múnlaí maidir le forbairt inbhuanaithe turasóireachta arna gcur chun cinn ag Cinn Scríbe Eorpacha Sármhaitheasa (suas le 30 ceann in aghaidh na bliana).
 Cuspóir sonrach: || Fiontraíocht a chur chun cinn, lena n‐áirítear i measc spriocghrúpaí sonracha
 Táscaire toraidh || An toradh is deireanaí atá ar eolas || Sprioc sa mheántéarma (toradh) 2017
 Tacaíocht a thabhairt don fhiontraíocht Aiseolas maidir le tuiscint an phobail i dtaobh na fiontraíochta (% de shaoránaigh an AE ar mhaith leo a bheith féinfhostaithe arna thomhas ag Eorabharaiméadar) Líon na mBallstát ag cur réitigh fiontraíocha arna bhforbairt ar leibhéal an AE chun feidhme Líon na gclár náisiúnta atá ar fáil do FBManna ó Bhallstáit eile Líon na mbeart simpliúcháin arna nglacadh do FBManna || Tá na figiúirí maidir le 2007 agus 2009 cobhsaí ag 45 % Líon na mBallstát ag cur réitigh fiontraíocha arna bhforbairt ar leibhéal an AE chun feidhme: 22 (2010) Líon na gclár náisiúnta atá ar fáil do FBManna ó Bhallstáit eile: 5 5 bheart simpliúcháin in aghaidh na bliana (2010). || Líon na saoránach san AE ar mhaith leo a bheith féinfhostaithe a mhéadú go 50 % Líon na mBallstát ag cur réitigh fiontraíocha arna bhforbairt ar leibhéal an AE chun feidhme: 25 Líon na gclár náisiúnta a bheidh ar fáil do FBManna ó Bhallstáit eile: 10 Thart ar 7 mbeart simpliúcháin in aghaidh na bliana.
 Cuspóir sonrach: || Rochtain ar mhaoiniú do FBManna a fheabhsú i bhfoirm cothromais agus fiachais
 Táscaire toraidh || An toradh is deireanaí atá ar eolas || Sprioc sa mheántéarma (toradh) 2017
 Ionstraimí Airgeadais le haghaidh fáis Líon na ngnólachtaí a fhaigheann ráthaíochtaí iasachta (creidmheasa) agus luach na hiasachta Líon na ngnólachtaí a fhaigheann tacaíocht ó chistí caipitil fiontair agus luach na n‐infheistíochtaí (lena n‐áirítear idirbhearta trasteorann) || Níor seoladh na hionstraimí atá beartaithe go fóill agus ní ionann iad agus na hionstraimí atá ann cheana. Mar sin de d’fhéadfadh sé nach bhfuil sonraí ó ionstraimí reatha inchomparáide. || Líon na ngnólachtaí a gheobhaidh ráthaíochtaí iasachta (creidmheasa) (+/- 95 000) agus luach na hiasachta (+/- €10.7 billiún) Líon na ngnólachtaí a gheobhaidh tacaíocht ó chistí caipitil fiontair: (+/- 180) agus luach na n‐infheistíochtaí (+/- €220m)
 Cuspóir sonrach: || Rochtain ar mhargaí a fheabhsú laistigh den Aontas agus ar leibhéal domhanda
 Táscaire toraidh || An toradh is deireanaí atá ar eolas || Sprioc sa mheántéarma (toradh) 2017
 An Líonra Fiontar Eorpach Líon na gcomhaontuithe comhpháirtíochta sínithe Méadú ar fheasacht ar bhranda an Líonra agus ar chultúr an bhranda (e.g. feasacht branda i measc phobal na FBManna) Ráta sástachta na gcliant (% na FBManna a deir go bhfuil siad sásta, breisluach na seirbhíse sonraí) Líon na FBManna a fhaigheann seirbhísí tacaíochta Líon na FBManna atá rannpháirteach in imeachtaí bróicéireachta agus i misin chuideachta || An Líonra Fiontar Eorpach Líon na gcomhaontuithe comhpháirtíochta sínithe: 1 950 (2010) Méadú ar fheasacht ar bhranda an Líonra agus ar chultúr an bhranda: ní dhearnadh seo a thomhas go fóill Ráta sástachta na gcliant (% na FBManna a deir go bhfuil siad sásta, breisluach na seirbhíse sonraí): 78% Líon na FBManna a fhaigheann seirbhísí tacaíochta: 435 000 (2010) Líon na FBManna atá rannpháirteach in imeachtaí bróicéireachta agus i misin chuideachta: 45 000 (2010) || An Líonra Fiontar Eorpach Líon na gcomhaontuithe comhpháirtíochta sínithe: 3 000 in aghaidh na bliana Méadú ar fheasacht ar bhranda an Líonra agus ar chultúr an bhranda: 30 % de FBManna ar an eolas Ráta sástachta na gcliant (% na FBManna a deir go bhfuil siad sásta, breisluach na seirbhíse sonraí): >80% Líon na FBManna a bheidh ag fáil seirbhísí tacaíochta: 500 000 in aghaidh na bliana Líon na FBManna a bheidh rannpháirteach in imeachtaí bróicéireachta agus i misin chuideachta: 60 000 in aghaidh na bliana
 Tacaíocht gnó do FBManna i margaí lasmuigh den AE Sciar (%) na FBManna a bhfuil baint acu le gníomhaíochtaí idirnáisiúnta (onnmhairí, allmhairí, infheistíocht dhíreach choigríche agus gníomhaíochtaí eile) taobh amuigh den AE || 13 % (2009) || 17 % (2017)
 Comhar tionsclaíoch idirnáisiúnta Líon na gcás ina bhfuil feabhas tagtha ar ailíniú rialachán an AE agus tríú tíortha maidir le táirgí tionsclaíocha Líon na réimsí agus na ndea‐chleachtas de chuid Small Business Act an AE a tugadh isteach i dtíortha comharsanachta agus i dtíortha is iarrthóirí || Meastar, maidir le comhar rialála le príomh‐chomhpháirtithe trádála (SAM, an tSeapáin, an tSín, an Bhrasaíl, an Rúis, Ceanada, an India), go bhfuil ar an meán 2 réimse ábhartha ina ndearnadh ailíniú suntasach ar rialacháin theicniúla Sna trí réigiún beartais (réigiún na dtíortha is iarrthóirí, an chomharsanacht Oirthearach agus an chomharsanacht Mheánmhara), meastar, ar an meán, go ndearnadh rialáil ar 3 cinn de na 10 réimse beartais den SBA sna tíortha sin. || 3 réimse ábhartha ina mbeidh ailíniú suntasach déanta ar rialacháin theicniúla le príomh‐chomhpháirtithe trádála (SAM, an tSeapáin, an tSín, an Bhrasaíl, an Rúis, Ceanada, an India) (2017) 5 réimse beartais den SBA sna trí réigiún beartais (réigiúin na dtíortha is iarrthóirí, an chomharsanacht Oirthearach agus an chomharsanacht Mheánmhara) (2017)
 IARSCRÍBHINN
 II
 Gníomhaíochtaí chun rochtain ar
 mhaoiniú a fheabhsú do FBManna
 1.
 Ar na gníomhaíochtaí a fheabhsóidh an rochtain ar
 mhaoiniú do FBManna beidh saoráid cothromais agus saoráid iasachta faoi
 ráthaíocht.
 2.
 Déanfar saoráid cothromais an Chláir um Iomaíochas
 Fiontar agus FBManna, an tSaoráid Cothromais Fáis (EFG), a chur chun feidhme
 mar thairseach ar ionstraim airgeadais amháin AE um maoiniú cothromais a
 thacóidh le fás fhiontair an AE agus le taighde, forbairt agus nuálaíocht (RDI)
 ón gcéadchéim (síolchaipiteal) go dtí céim an fháis, agus tabharfar tacaíocht
 airgeadais ón tionscnamh ‘Fís 2020’ agus ón gClár seo.
 Úsáidfidh EFG an mheicníocht seachadta chéanna
 agus a úsáideann an tsaoráid cothromais i gcás RDI agus bunófar an mheicníocht
 sin faoin tionscnamh 'Fís 2020', de réir na dtéarmaí atá leagtha síos thíos.
 3.
 Déanfar an tSaoráid Iasachta faoi Ráthaíocht (LGF)
 a chur chun feidhme mar chuid d’ionstraim amháin AE um maoiniú fiachais a
 thacóidh le fás agus RDI fhiontair an AE, agus úsáidfear an mheicníocht
 seachadta chéanna agus a úsáideann tairseach na saoráide iasachta faoi
 ráthaíocht atá ceangailte le héileamh FBManna faoin tionscnamh ‘Fís 2020’ (RSI
 II), de réir na dtéarmaí atá leagtha síos thíos.
 4.
 Comhlíonfaidh an tsaoráid cothromais agus an
 tsaoráid iasachta faoi ráthaíocht na forálacha a bhaineann leis na hionstraimí
 airgeadais sa Rialachán Airgeadais agus sa Ghníomh Tarmligthe a ghabhann ionad
 na rialacha cur chun feidhme agus comhlíonfaidh siad freisin ceanglais
 oibríochta níos mionsonraithe a leagfar amach i dtreoraíocht ón gCoimisiún.
 5.
 Beidh an tsaoráid cothromais agus an tsaoráid
 iasachta faoi ráthaíocht comhlántach leis an úsáid a bhaineann na Ballstáit as
 ionstraimí airgeadais le haghaidh FBManna faoi chuimsiú an bheartais
 comhtháthaithe.
 6.
 Féadfaidh an tsaoráid cothromais agus an tsaoráid
 iasachta faoi ráthaíocht a n-acmhainní airgeadais a chomhtiomsú, i gcás inarb
 iomchuí, le hacmhainní airgeadais na mBallstát sin atá toilteanach páirt de na
 Cistí Struchtúracha a tugadh dóibh i gcomhréir le [hAirteagal 33(1)(a) den
 Rialachán maidir le Cistí Struchtúracha] a ranníoc leo.
 7.
 Déanfar iocam agus aisíocaíochtaí a bhaineann le
 GIF 2 faoin gCreatchlár um Iomaíochas agus Nuálaíocht (Cinneadh Uimh.
 1639/2006/CE ó Pharlaimint na hEorpa agus ón gComhairle) a shannadh don Chlár
 um Iomaíochas Fiontar agus FBManna.
 8.
 Déanfar na hionstraimí airgeadais le haghaidh
 FBManna atá dírithe ar fhás a chur chun feidhme i gcomhréir leis na rialacha
 ábhartha AE a bhaineann le Státchabhair.
 An tSaoráid
 Cothromais Fáis (EFG)
 1.
 Díreoidh an EFG ar chistí trína dtugtar caipiteal
 fiontair agus maoiniú mezzanine, ar nós iasachtaí fo-ordaithe agus iasachtaí
 rannpháirteachais, d'fhiontair forbraíochta agus d’fhiontair ag céim an fháis,
 go háirithe na fiontair sin a oibríonn thar theorainneacha, ach beidh an deis
 aige freisin infheistíocht a dhéanamh i bhfiontair chéadchéime i gcomhar leis
 an tsaoráid cothromais le haghaidh RDI faoin tionscnamh ‘Fís 2020’. Sa chás
 deireanach sin, ní sháróidh an infheistíocht ó EFG 20 % d’infheistíocht iomlán
 an AE ach amháin i gcás cistí ilchéime, cás ina dtabharfar an cistiú ó EFG agus
 ón tsaoráid cothromais le haghaidh RDI ar bhonn pro rata, bunaithe ar bheartas
 infheistíochta na gcistí. Seachnóidh an EFG caipiteal ceannaigh thar barr amach
 nó caipiteal athsholáthair atá beartaithe chun fiontar sealbhaithe a
 dhíchóimeáil. Féadfaidh an Coimisiún a chinneadh an uasteorainn 20 % a leasú i
 bhfianaise dálaí athraitheacha sa mhargadh.
 2.
 Beidh an tacaíocht i bhfoirm ceann de na
 hinfheistíochtaí seo a leanas:
 (a)
 infheistíocht dhíreach ón gCiste Eorpach
 Infheistíochta (CEI) nó ó eintitis eile a bhfuil sé de chúram orthu an cur chun
 feidhme a dhéanamh thar ceann an Choimisiúin; nó
 (b)
 trí chistí cistí nó meáin infheistíochta a dhéanann
 infheistíocht thar theorainneacha, arna mbunú ag an CEI nó eintitis eile a
 bhfuil sé de chúram orthu an cur chun feidhme a dhéanamh thar ceann an
 Choimisiúin in éineacht le hinfheisteoirí príobháideacha agus/nó le hinstitiúidí
 náisiúnta airgeadais poiblí;
 An tSaoráid
 Iasachta faoi Ráthaíocht (LGF)
 1.
 Beidh an LGF á oibriú ag an CEI nó ag eintitis eile
 a bhfuil sé de chúram orthu an cur chun feidhme a dhéanamh thar ceann an
 Choimisiúin. Soláthróidh an tsaoráid:
 ·
 frithráthaíochtaí agus socruithe eile roinnte
 riosca le haghaidh scéimeanna ráthaíochta;
 ·
 ráthaíochtaí díreacha agus socruithe eile roinnte
 riosca le haghaidh aon idirghabhálaithe airgeadais eile a shásaíonn na critéir
 incháilitheachta.
 2.
 Beidh an dá ghníomhaíocht seo a leanas ar áireamh
 san LGF:
 ·
 maoiniú fiachais trí iasachtaí, lena n-áirítear
 iasachtaí fo-ordaithe agus iasachtaí rannpháirteachais, nó léasú, trína
 laghdófar na deacrachtaí áirithe a bhíonn ag FBManna maidir le maoiniú a fháil
 i ngeall ar an riosca ard a bhraitear leo nó an easpa comhthaobhachta
 leormhaithe atá ar fáil acu;
 ·
 urrúsú phunanna maoinithe fiachais na FBManna,
 trína slógfar breis maoinithe fiachais le haghaidh FBManna faoi shocruithe
 roinnte riosca iomchuí i gcomhar leis na spriocinstitiúidí. Beidh an tacaíocht
 do na hidirbhearta sin coinníollach ar ghealltanas ó na hinstitiúidí
 tionscnaimh cuid shuntasach den toradh leachtachta nó den chaipiteal slógtha a
 úsáid le haghaidh iasachtaí nua do FBManna i dtréimhse réasúnta ama. Déanfar
 méid an mhaoinithe nua fiachais sin a ríomh maidir le méid an riosca punainne
 faoi ráthaíocht agus déanfar é agus an tréimhse ama a idirbheartú ar bhonn
 leithligh le gach institiúid tionscnaimh faoi seach.
 3.
 Cé is moite d’iasachtaí sa phunann urrúsaithe,
 déanfaidh an LGF iasachtaí go dtí EUR 150 000 le haibíocht íosta 12 mhí a
 chumhdach. Beidh an LGF ceaptha sa chaoi is go bhféadfar tuairisc a thabhairt
 ar na FBManna nuálacha a fhaigheann tacaíocht, maidir le líon agus méid na
 n-iasachtaí.
 RÁITEAS
 AIRGEADAIS REACHTACH LE hAGHAIDH TOGRAÍ
 1. LEAGAN AMACH AN
 TOGRA/TIONSCNAIMH
 1.1. Teideal an togra/tionscnaimh
 1.2. Réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóirí
 1.5. Na
 forais leis an togra/tionscnamh
 1.6. Fad
 agus tionchar airgeadais
 1.7. Modhanna
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3. AN TIONCHAR AIRGEADAIS A
 MHEASTAR A BHEIDH AG AN TOGRA/TIONSCNAMH
 3.1. Ceannteidil
 an chreata airgeadais ilbhliantúil agus na línte buiséid ar a n‐imrítear
 tionchar
 3.2. An
 tionchar a mheastar a bheidh ar chaiteachas
 3.2.1. Achoimre ar an tionchar a mheastar a bheidh ar chaiteachas
 3.2.2. An
 tionchar a mheastar a bheidh ar leithreasaí faoi chomhair oibríochtaí
 3.2.3. An
 tionchar a mheastar a bheidh ar leithreasaí de chineál riaracháin
 3.2.4. Comhoiriúnacht
 don chreat airgeadais ilbhliantúil reatha
 3.2.5. Ranníocaíochtaí
 ó thríú páirtithe
 3.3. An
 tionchar a mheastar a bheidh ar ioncam
 RÁITEAS AIRGEADAIS REACHTACH LE hAGHAIDH
 TOGRAÍ
 1. LEAGAN AMACH AN
 TOGRA/TIONSCNAIMH
 1.1. Teideal
 an togra/tionscnaimh
 Togra le haghaidh Rialacháin ó Pharlaimint na
 hEorpa agus ón gComhairle lena mbunaítear Clár um iomaíochas fiontar agus um
 fhiontair bheaga agus mheánmhéide (2014 - 2020)
 1.2. Réimsí
 beartais lena mbaineann i gcreat ABM/ABB[24]
 Réimse beartais: Fiontraíocht agus
 Tionscal
 Gníomhaíochtaí: Iomaíochas, Beartas
 Tionscail, Nuálaíocht agus Fiontraíocht
 Freagraíonn an réimse beartais reatha don
 chreat ABM/ABB reatha. B’fhéidir go saineofaí creat buiséid nua do bhliain
 airgeadais 2014 tar éis fhormheas an chomhaontaithe idirinstitiúidigh maidir le
 Peirspictíocht Airgeadais 2014-2020.
 1.3. An
 cineál togra/tionscnaimh
 ̈ Baineann an togra/tionscnamh le gníomhaíocht
 nua
 ̈ Baineann an togra/tionscnamh le gníomhaíocht
 nua a leanann treoirthionscadal/réamhghníomhaíocht[25]
 x Baineann an togra/tionscnamh le síneadh
 ar ghníomhaíocht atá ann cheana
 ̈ Baineann an togra/tionscnamh le gníomhaíocht
 a atreoraíodh i dtreo gníomhaíochta nua
 1.4. Cuspóirí
 1.4.1. Cuspóirí
 straitéiseacha ilbhliantúla an Choimisiúin ar a bhfuil an togra/tionscnamh
 dírithe
 Is é an cuspóir straitéiseach ilbhliantúil a
 bhfuil an Clár seo dírithe air ná cur chun feidhme Straitéis
 ‘Eoraip 2020’, agus trí thionscnaimh shuaitheanta na Straitéise sin - fás
 cliste, inbhuanaithe agus uileghabhálach - déantar foráil inti maidir le bearta
 chun inbhuanaitheacht fhadtéarmach agus iomaíochas fhiontair an AE a neartú don
 todhchaí. Tríd an gClár, spreagfar cultúr na fiontraíochta agus cuirfear cruthú
 agus fás FBManna chun cinn. Go háirithe, rannchuideoidh an Clár atá beartaithe
 leis an bpríomhsprioc a bhaineann le fostaíocht (75 % de dhaoine idir 20-64
 bliain a bheith i bhfostaíocht).
 1.4.2. Cuspóirí
 sonracha agus na gníomhaíochtaí ABM/ABB lena mbaineann
 1. Coinníollacha creata a fheabhsú ar
 mhaithe le hiomaíochas agus inbhuanaitheacht fhiontair an Aontais, lena n‐áirítear
 in earnáil na turasóireachta;
 2. Fiontraíocht a chur chun cinn, lena
 n‐áirítear i measc spriocghrúpaí sonracha;
 3. Rochtain ar mhaoiniú a fheabhsú do
 FBManna;
 4. Rochtain ar mhargaí a fheabhsú
 laistigh den Aontas agus ar leibhéal domhanda.
 Tugtar achoimre in Iarscríbhinn I a ghabhann
 leis an Rialachán seo ar na spriocanna meántéarmacha a bhaineann leis na
 cuspóirí sonracha sin.
 Gníomhaíochtaí ABM/ABB lena mbaineann
 B’fhéidir go saineofaí creat buiséid nua tar
 éis fhormheas an chomhaontaithe idirinstitiúidigh maidir le Peirspictíocht
 Airgeadais 2014-2020.
 1.4.3. An
 toradh agus an tionchar a bhfuil súil leis
 Sonraigh
 an tionchar a bheadh ag an togra/tionscnamh ar na tairbhithe/grúpaí ar a bhfuil
 sé dírithe.
 Is é aidhm dheiridh an Chláir atá beartaithe
 athrú dearfach a bhaint amach i ndálaí eacnamaíocha an Aontais Eorpaigh agus a
 chuid fiontar, amhail méadú fáis, méadú fostaíochta agus níos mó gnólachtaí
 nuathionscanta. Díreoidh na hiarrachtaí ar thacaíocht a thabhairt do chuspóir
 Straitéis ‘Eoraip 2020’ agus a príomhspriocanna trí thacú le
 gníomhaíochtaí an tionscnaimh shuaitheanta “An integrated industrial policy
 for the globalisation era” agus leis an Athbhreithniú ar an “Small
 Business Act”.
 Is é príomhchuspóir agus ról an Chláir tacú le
 beartas iomaíochais nua-aimseartha agus éifeachtach Eorpach a fhorbairt, a
 chomhordú agus a chur chun feidhme, ag díriú go háirithe ar FBManna.
 Déanfar na cuspóirí sonracha atá luaite faoi
 1.4.2. a chomhlíonadh ar na bealaí seo a leanas:
 –
 rochtain ar mhaoiniú a fheabhsú do FBManna atá
 dírithe ar fhás agus do FBManna a d’fhéadfadh gnó a fhorbairt ar leibhéal
 idirnáisiúnta;
 –
 seirbhísí tacaíochta agus faisnéise níos fearr do
 FBManna, ar an Margadh Inmheánach agus níos faide i gcéin;
 –
 malartú níos fearr dea-chleachtais agus faisnéise,
 tagarmharcáil agus comhordú beartais ar an leibhéal réigiúnach, náisiúnta agus
 Eorpach;
 –
 iomaíocht níos fearr sna spriocearnálacha.
 Is gnólachtaí Eorpacha iad na príomhpháirtithe
 leasmhara a ndéanann bunchúiseanna na faidhbe difear dóibh agus ba cheart don
 Chlár aghaidh a thabhairt ar na bunchúiseanna sin. Déantar níos mó dochair do
 FBManna ná do ghnólachtaí móra i ngeall ar na tréithe a bhaineann le FBManna i
 dtaobh úinéireachta caipitil, bainistíochta agus modhanna maoinithe, agus beidh
 idirghabháil shaincheaptha beartais ag teastáil dóibh. Ós rud é gur FBManna an
 phríomhfhoinse fostaíochta nua san AE, téann forbairt FBManna i bhfeidhm go
 díreach ar an lucht saothair. Dá réiteofaí na fadhbanna atá ag FBManna chuirfí
 feabhas suntasach freisin ar dheiseanna fostaíochta an AE.
 1.4.4. Táscairí
 a léiríonn toradh agus tionchar
 Sonraigh na táscairí a léiríonn faireachán
 ar chur chun feidhme an togra/tionscnaimh.
 D’éirigh go maith leis an gcur chuige
 bainistíochta bunaithe ar thorthaí a cuireadh i bhfeidhm maidir leis an gclár
 reatha agus le faireachán bliantúil ar fheidhmíocht maidir le héachtaí an
 chláir a léiriú, chomh maith le cuntasacht an Aontais a fheabhsú. Mar fhorbairt
 ar an taithí sin, agus na moltaí meastóireachta a fuarthas á gcur san áireamh,
 tá loighic shoiléir idirghabhála (ina gcuireann cuspóirí oibríochta SMART le
 gnóthú na gcuspóirí ginearálta) ag an gClár nua mar aon le sraith
 chomhfhreagrach de tháscairí a léiríonn toradh agus tionchar. Ós rud é go
 bhfuil aga moille idir seachadadh na n-aschur agus an tionchar a bhíonn acu ar
 na cuspóirí ginearálta, déanfar an dul chun cinn maidir le gnóthú na gcuspóirí
 sin a thomhas de ghnáth ag eatraimh trí bliana agus déanfar an dul chun cinn
 maidir le gnóthú na gcuspóirí oibríochta a thomhas go bliantúil. Tá liosta
 iomlán na dtáscairí le fáil mar Iarscríbhinn I a ghabhann leis an togra le
 haghaidh Rialacháin.
 1.5. Na
 forais leis an togra/tionscnamh
 1.5.1. Na
 ceanglais is gá a shásamh sa ghearrthéarma nó san fhadtéarma
 Tacóidh an Clár atá beartaithe leis an gCoimisiún,
 leis na Ballstáit agus le príomhpháirtithe leasmhara chun beartais agus
 gníomhaíochtaí tacaíochta éifeachtacha a bhaineann le hiomaíochas agus le
 fiontraíocht a mbeidh sé mar aidhm leo dul i ngleic leis na dúshláin
 fhadtéarmacha seo a leanas a cheapadh, a chomhordú agus a chur chun feidhme:
 –
 Fadhbanna rochtana ar mhaoiniú
 –
 Leibhéal íseal de chruthú FBManna
 –
 Saincheisteanna a bhaineann le speisialtóireacht
 tionscail
 –
 Acmhainn teoranta oiriúnú a dhéanamh do dhúshláin
 inbhuanaitheachta
 –
 Teorainn le gnó idirnáisiúnta FBManna
 –
 Meon fiontraíochta lag agus
 –
 Timpeallacht ghnó nach bhfuil cairdiúil.
 Sa ghearrthéarma agus sa mheántéarma, rachaidh
 an Clár i ngleic leis na teipeanna beartais, margaidh agus institiúideacha seo
 a leanas:
 –
 Easpa beartais chomhordaithe
 –
 Neamhshiméadrachtaí faisnéise
 –
 Costas ard ar idirbhearta agus
 –
 Ilroinnt na timpeallachta rialála.
 1.5.2. Luach
 breise a bhaineann le rannpháirteachas an AE
 Tá deis faoi leith ag an AE ardán Eorpach a
 sholáthar maidir le malartú beartais agus foghlaim fhrithpháirteach i mbeartais
 a bhaineann le hiomaíochas agus le FBManna a mbeidh páirtithe leasmhara
 náisiúnta, réigiúnacha agus Eorpacha bainteach leis. Cuireann gníomhaíocht ar
 leibhéal an AE breisluach le gníomhaíocht ar leibhéal náisiúnta agus/nó
 réigiúnach trí ghné Eorpach a chur le bailiú agus le hanailísiú sonraí, le
 forbairt uirlisí agus modhanna staidrimh agus comhtháscairí. Is réamhriachtanas
 í fianaise uile-Eorpach den sórt sin chun anailís fhónta a dhéanamh ar na
 príomhfhachtóirí a imríonn tionchar ar iomaíochas agus ar FBManna.
 1.5.3. Ceachtanna
 a foghlaimíodh ó thaithí chosúil roimhe seo
 Meastóireacht EIP
 Rinne an Coimisiún meastóireacht eatramhach
 agus meastóireacht dheiridh ar an gClár Fiontraíochta agus Nuálaíochta (EIP) (a
 críochnaíodh in Aibreán 2009 agus in Aibreán 2011) agus meastóireacht
 eatramhach ar an CIP (Márta 2010). Léirigh na meastóireachtaí sin ar an EIP
 agus ar an CIP go bhfuil cuspóirí na gclár sin ábhartha d’aidhmeanna
 straitéiseacha bheartais an AE agus go bhfuil siad ailínithe leo. Cé go raibh
 teorainn leis an mbuiséad, is léir go ndearnadh dul chun cinn, go háirithe
 maidir leis na gníomhaíochtaí is tábhachtaí a thugann aghaidh ar FBManna. Is
 léir ó na hagallaimh agus ó fhianaise eile go bhfuil breisluach Eorpach ag
 baint leis an gClár.
 Meastóireacht EACI
 Rinneadh páirt de bhuiséad EIP a tharmligean
 chuig an nGníomhaireacht Feidhmiúcháin um Iomaíochas agus Nuálaíocht (EACI). Is
 é an tátal a bhí ar mheastóireacht a críochnaíodh i mBealtaine 2011 go bhfuil
 dul chun cinn maith á dhéanamh ag an EACI agus gur meicníocht seachadta
 éifeachtach atá ann maidir leis na tionscnaimh sin a bhfuil freagracht
 oibríochta air astu. Dhearbhaigh an EACI go raibh beagnach 100 % den bhuiséad
 comhlíonta.
 Comhairliúchán poiblí
 Mar chuid den phróiseas measúnaithe tionchair,
 seoladh comhairliúchán poiblí maidir le hionstraim a d’fhéadfadh ionad an CIP a
 ghlacadh. Bhí sé dírithe ar eagraíochtaí poiblí agus príobháideacha nó ar
 dhaoine aonair ar theastaigh uathu a ndearcadh a thabhairt le fios, amhail
 fiontair, eagraíochtaí gnó, soláthraithe tacaíochta taighde agus nuálaíochta
 agus rialtais náisiúnta, réigiúnacha agus phoiblí.
 Is éard a rinneadh le linn an phróisis
 chomhairliúcháin suirbhé ar líne, comhdháil phoiblí, cruinnithe le hionadaithe
 Ballstát sna coistí bainistíochta CIP éagsúla agus cruinniú le Bord
 Comhairleach Straitéiseach CIP. Deimhníodh le linn an chomhairliúcháin go
 bhfuil roinnt mhaith codanna den chlár reatha ag oibriú go maith, agus go
 bhfuil tacaíocht ghinearálta ann do chlár AE dírithe ar FBManna a chothabháil
 agus timpeallacht ghnó fhabhrach a chruthú. Pléadh ceisteanna maidir le
 rochtain ar mhaoiniú do FBManna ag cruinnithe Fhóram Airgeadais na FBManna a
 tionóladh i Meán Fomhair 2010 agus i Márta 2011.
 1.5.4. Comhchuibheas
 agus sineirgíocht a d'fhéadfadh a bheith ann le hionstraimí ábhartha eile
 Áiritheoidh an Coimisiún go mbeidh comhordú
 éifeachtach ann idir thionscnaimh an Aontais agus thionscnaimh na mBallstát, ar
 an taobh amháin, agus idir thionscnaimh éagsúla Aontais i réimsí gaolmhara, ar
 an taobh eile, agus díreofar, ar an dóigh sin, ar bhreisluach Eorpach a mhéadú
 agus ar fhorluí a íoslaghdú.
 Déanfar sineirgíochtaí le cláir eile a
 uasmhéadú, go háirithe, trí uirlis a chur ar fáil ar féidir léi fónamh do
 chuspóirí beartais eile. Tríd an Líonra Fiontar Eorpach soláthrófar meán chun
 naisc a chruthú le cláir agus le tionscnaimh eile, maidir le scaipeadh
 faisnéise 'ón mbarr anuas', iad a chur chun cinn, agus bailiú aiseolais ó na
 páirtithe leasmhara 'ón mbun aníos'.
 Sheachnófaí leis an gClár nua go mbeadh forluí
 ann le cláir eile: ní chlúdófar gníomhaíochtaí trína dtugtar aghaidh ar
 theipeanna an mhargaidh in ábhar nuálaíochta, mar go dtagann sin faoin gClár
 ‘Fís 2020’. Dhíreodh na hionstraimí airgeadais dá bhforáiltear faoi ‘Fís 2020’,
 go háirithe, ar mhaoiniú a thabhairt d’fhiontair atá bunaithe ar thaighde agus
 ar nuálaíocht ach dhíreodh an Clár nua ar FBManna le linn chéim an fháis agus
 chéim an idirnáisiúnaithe. De bharr an spriocghrúpa sin a bheith ag an gClár,
 sheachnófaí leis go mbeadh forluí ann leis an tSaoráid Mhicreamhaoiniúcháin
 Eorpach Progress (Micreamhaoiniú Progress). Bunaíodh an tSaoráid sin mar chuid
 de fhreagairt an Aontais ar an ngéarchéim, agus an dífhostaíocht agus an
 eisiamh sóisialta ag dul i méid. Is é an sprioc atá leis an Micreamhaoiniú
 Progress cur leis an rochtain ar mhicreamhaoiniú do ghrúpaí leochaileacha, go
 háirithe sa gheilleagar sóisialta. Bheadh an rud céanna i gceist lena chomharba
 tar éis 2013, agus cuimseofar infheistíochtaí i bhfiontair shóisialta faoi freisin.
 Thairis sin, feidhmeoidh na gníomhaíochtaí ráthaíochta atá sa Chlár atá
 beartaithe in éineacht leis na gníomhaíochtaí ráthaíochta arna gcistiú faoi na
 Cistí Struchtúracha. Díreoidh comharba an SMEG níos mó ar ráthaíochtaí a
 thacóidh le hiasachtú trasteorann agus ilnáisiúnta, chomh maith le hurrúsú, i
 gcomhréir le moltaí Chúirt Iniúchóirí na hEorpa. D’áiritheofaí sin go mbeadh
 leibhéal ard comhlántachta ann le cláir ar nós JEREMIE atá dírithe ar an
 leibhéal náisiúnta agus réigiúnach.
 Cuirfear comhlántacht an Chláir nua leis an
 Ionstraim Comhpháirtíochta atá beartaithe san áireamh go cúramach. Beidh sé
 fíor-riachtanach go mbeidh gníomhaíocht sheachtrach an Aontais Eorpaigh
 comhlántach le gné sheachtrach an chláir oibre inmheánaigh maidir le fás
 inbhuanaithe agus poist a áirithiú san Eoraip.
 D’fhonn cuspóirí an Chláir nua a ghnóthú, mar
 a tugadh suntas dóibh sa Teachtaireacht ón gCoimisiún maidir leis an gcéad MFF
 eile, tá sé fíor-riachtanach go gcuirfear sainleasa agus sainthosca na FBManna
 san áireamh agus beartais agus cláir mhaoiniúcháin uile an Aontais á gceapadh.
 Déanfar an creat airgeadais todhchaí a cheapadh chun rannpháirteachas fiontar
 beag i gcláir chistiúcháin a éascú, trí na rialacha a shimpliú, na costais
 rannpháirteachais a laghdú, nósanna imeachta dámhachtana a luathú agus 'aonad
 ilfhreastail' a sholáthar chun an saol a dhéanamh níos éasca do thairbhithe
 chistiú an Aontais.
 1.6. Fad
 agus tionchar airgeadais
 X Togra/tionscnamh d’fhad teoranta
 –
 X Togra/tionscnamh in éifeacht ón 01/01/2014
 go dtí an 31/12/2020
 –
 X Tionchar airgeadais (leithreasaí faoi
 chomhair íocaíochtaí) ó 2014 go 2024 (maidir leis na hIonstraimí Airgeadais go
 dtí 2035)
 ̈ Togra/tionscnamh d'fhad neamhtheoranta
 –
 Cur chun feidhme le tréimhse thosaigh idir BBBB
 agus BBBB
 –
 agus feidhm iomlán ina dhiaidh sin.
 1.7. Modhanna
 bainistíochta atá beartaithe[26]
 X Bainistíocht dhíreach láraithe ag an
 gCoimisiún
 X Bainistíocht indíreach láraithe trí
 na cúraimí cur chun feidhme a tharmligean chuig:
 –
 X gníomhaireachtaí feidhmiúcháin
 –
 X comhlachtaí arna mbunú ag na Comhphobail[27]
 –
 ̈ comhlachtaí náisiúnta san earnáil phoiblí/comhlachtaí a bhfuil
 misean de sheirbhís phoiblí acu
 –
 ̈ daoine a bhfuil sé de chúram orthu gníomhaíochtaí ar leith a chur
 chun feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 ̈ Bainistíocht chomhpháirteach leis na Ballstáit
 ̈ Bainistíocht dhíláraithe le tríú tíortha
 X Comhbhainistíocht le heagraíochtaí
 idirnáisiúnta
 Nótaí:
 Tá sé beartaithe go mbeadh an ghníomhaíocht
 faoi bhainistíocht dhíreach pháirteach ag an gCoimisiún agus faoi bhainistíocht
 indíreach pháirteach trí na cúraimí a tharmligean chuig gníomhaireachtaí
 feidhmiúcháin.
 Maidir le deiseanna eile bainistíochta indírí
 agus i bhfianaise an chineáil ghníomhaíochtaí agus tionscadal a bhfuil súil leo
 faoin gClár atá beartaithe, measann an Coimisiún go bhféadfaí gníomhaireacht
 feidhmiúcháin atá ann cheana a úsáid. Ní bhainfidh sé sin, áfach, ach le
 cúraimí nach bhfuil roghanna polaitiúla i gceist leo.
 Tá sé beartaithe freisin, i gcás
 gníomhaíochtaí áirithe anailíse agus tagarmharcála, comhbhainistíocht le
 heagraíochtaí idirnáisiúnta a úsáid, amhail Comhairle na hEorpa, an OECD, an
 UNWTO (an Eagraíocht Dhomhanda Turasóireachta) agus an ETC – Coimisiún
 Turasóireachta na hEorpa.
 Is é an Ciste Eorpach Infheistíochta a
 dhéanfaidh na hionstraimí airgeadais a chur chun feidhme.
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 Sonraigh cé chomh minic agus na
 coinníollacha
 Áiritheoidh an
 Coimisiún Eorpach ar bhonn leanúnach go mbeidh faireachán á dhéanamh ar chur
 chun feidhme an Chláir nua. Déanfaidh seirbhísí an Choimisiúin an faireachán
 sin ar bhonn díreach agus déanfaidh idirghálaithe ar nós CEI agus na
 gníomhaireachtaí feidhmiúcháin a bhféadfadh cur chun feidhme codanna den Chlár
 a bheith curtha faoina gcúram é ar bhonn indíreach. Tarraingeoidh an Coimisiún
 suas tuarascáil bhliantúil faireacháin ina scrúdófar éifeachtúlacht agus
 éifeachtacht na ngníomhaíochtaí a dtugtar tacaíocht dóibh maidir le cur chun
 feidhme airgeadais, torthaí agus, más féidir, tionchar na ngníomhaíochtaí agus
 deis a thabhairt aon oiriúnú is gá a dhéanamh ar an mbeartas agus ar na
 tosaíochtaí cistiúcháin. Beidh tomhas na feidhmíochta faoi réir foirne
 comhsheasmhaí táscairí.
 Braithfidh an
 córas faireacháin agus meastóireachta, den chuid is mó, ar chóras an chláir
 reatha, ach déanfar na feabhsuithe seo a leanas ar an gcóras bailithe agus
 anailísithe sonraí, mar aon leis an gcur chuige meastóireachta agus faireacháin
 (de réir na moltaí a thabharfar sna meastóireachtaí ar an gclár reatha):
 –
 foireann nua táscairí sonracha agus socruithe
 faireacháin a fhoirmliú;
 –
 crostagairt le táscairí suaitheanta na Straitéise
 ‘Eoraip 2020’ chun an próiseas bainistithe cláir a stiúradh agus ionchur
 breise a chur ar fáil do phróiseas faireacháin ‘Eoraip 2020’;
 –
 modheolaíochtaí frithfhíorasacha a úsáid, trí
 shamplaí de thairbhithe a chur i gcomparáid le sampla cosúil de
 neamhthairbhithe, más ábhartha, agus chun tionchar an chláir ar na táscairí atá
 beartaithe a idirdhealú ón tionchar a bhíonn ag aon athrú ar na dálaí
 eacnamaíocha.
 –
 deis dul ar iontaoibh meastóireachtaí téamacha thar
 ghnéithe éagsúla an chláir nua, más ábhartha.
 Beidh an Clár nua
 faoi réir meastóireachta eatramhaí agus ex-post chun an dul chun cinn ar
 chuspóirí agus na torthaí a mheasúnú. Críochnófar an mheastóireacht eatramhach
 faoi dheireadh 2017 chun cur le hullmhúchán ionstraime comharbaí ar an gClár.
 Déanfar an mheastóireacht ex-post laistigh de dhá bhliain ón tráth a
 chríochnófar an Clár.
 2.2. Córas
 bainistíochta agus rialaithe
 2.2.1. Na
 rioscaí a aithníodh
 Is trí ionstraimí airgeadais, deontais agus
 soláthar poiblí a chuirfear buiséad an Chláir chun feidhme. Tá rioscaí éagsúla
 a bhaineann le gach ceann de na cineálacha éagsúla caiteachais sin. Sna
 hiniúchtaí a rinne Cúirt Iniúchóirí na hEorpa agus in inúchtaí ex post an
 Choimisiúin féin aithníodh na príomhrioscaí seo a leanas a d’fhéadfadh a bheith
 bailí i gcás an Chláir seo.
 I gcás ionstraimí airgeadais: Tagraíonn na
 príomhrioscaí a aithníodh d’incháilitheacht (idirghabhálaithe airgeadais
 idirnáisiúnta (IFI) agus tairbhithe deiridh), comhlíonadh conarthach (trasuí
 cheanglais an Choimisiúin sa doiciméadacht chonarthach), comhlíonadh próisis
 (neamhchomhlíonadh próiseas a fhorordaíonn an Coimisiún) agus feidhmíocht
 (neamhchomhlíonadh na spriocanna/cuspóirí réamhshainithe).
 Tabharfar aghaidh ar na cineálacha sin rioscaí
 ach na fachtóirí seo a leanas a chur san áireamh:
 ·
 Beidh gnéithe suntasacha den phróiseas
 bainistíochta agus rialaithe á gcur i gcrích ag an IFI.
 ·
 Beidh ar an gCoimisiún brath go mór ar chórais
 bhainistíochta agus rialaithe na IFIanna.
 ·
 Is tábhachtach an leibhéal iomchuí de rialuithe a
 áirithiú, mar aon leis an slabhra cur chun feidhme mar go mbíonn freagrachtaí
 soiléire ar gach ceann de na rannpháirtithe ar leith.
 ·
 Níl feidhm ag fíorú lárnach ex ante aonad
 airgeadais an DG ach maidir le hidirbhearta buiséadacha leis an IFI agus ní le
 hidirbhearta a bhaineann le tionscadal sonrach.
 I gcás deontas: I ngeall ar chostas casta na
 rialacha incháilitheachta agus ar an taithí theoranta atá ag tairbhithe áirithe
 (FBManna) ar bhainistíocht airgeadais, d’fhéadfadh baol mór a bheith ann go
 ndéanfar costais mhíchearta a dhearbhú (e.g. má dhearbhaíonn tairbhithe costais
 neamhthabhaithe maidir le húinéir/bainisteoir an FBM).
 Ós rud é nach bhfuil bunachar sonraí iomlán ar
 fáil le faisnéis faoi na tairbhithe, na tionscadail agus na costais
 dhearbhaithe, d’fhéadfadh sé a bheith deacair na tairbhithe rioscúla agus
 iontrálacha dúbailte costas nó neamhréireachtaí eile a aimsiú, rud a chruthódh
 gníomhaíocht frithchalaoise nach bhfuil aon éifeacht ag baint léi.
 I gcás soláthair phoiblí: D’fhéadfadh
 droch-chomhlíonadh conartha a bheith mar thoradh ar earráidí neamhbhraite nó
 neamhcheartaithe i dtairiscintí nó i sonraíochtaí tairisceana.
 2.2.2. Modhanna
 rialaithe atá beartaithe
 Tá modhanna rialaithe éagsúla beartaithe chun
 aghaidh a thabhairt ar na rioscaí difriúla a aithníodh thuas.
 1. IONSTRAIMÍ AIRGEADAIS
 Faisnéis faoin gcóras rialaithe inmheánaigh
 Tá córas bainistíochta agus rialaithe atá
 bunaithe ar na bearta seo a leanas beartaithe le haghaidh na n-ionstraimí
 airgeadais:
 –
 measúnú ex ante an IFI;
 –
 faireachán bunaithe ar riosca, lena n-áirítear ar
 bhonn tuairiscithe chaighdeánaithe;
 –
 beart coisctheach trí cheanglais iomchuí
 incháilitheachta, chomhlíonta chonarthaigh, chomhlíonta próisis agus
 feidhmíochta a cheapadh;
 –
 leigheasanna conarthacha trínar féidir beart
 coisctheach a dhéanamh i gcás earráidí cur chun feidhme maidir le ceanglais
 incháilitheachta, chomhlíonta chonarthaigh, chomhlíonta próisis agus
 feidhmíochta;
 –
 rialuithe ex ante maidir le híocaíochtaí ón DG le
 cuntas iontaobhais an IFI;
 –
 bearta úis a ailíniú;
 –
 rannpháirtíocht rialachais;
 –
 cearta rochtana iniúchta maidir le IFIanna,
 fo-idirghbhálaithe agus tairbhithe deiridh;
 –
 rian iniúchta iomlán lena gclúdaítear an slabhra
 cur chun feidhme;
 –
 iniúchtaí comhlíonta agus feidhmíochta ag
 gníomhairí an Choimisiúin;
 –
 urrús comhtháite a fhorbairt trí chóras na rialuithe
 inmheánacha agus chóras an iniúchta inmheánaigh arna gcothabháil ag IFIanna
 agus ag fo-idirghabhálaithe, lena dtugtar aghaidh ar cheanglais
 incháilitheachta, chomhlíonta chonarthaigh, chomhlíonta próisis agus
 feidhmíochta, a chur san áireamh;
 –
 ráitis airgeadais arna n-iniúchadh ag iniúchóirí
 seachtracha;
 –
 ráitis urrúis arna soláthar ag IFIanna ar bhonn
 bliantúil.
 Tá roinnt bealaí ann lena fhíorú an bhful na
 próisis ag oibriú mar is ceart:
 –
 an t-eolas atá ag an lucht bainistíochta faoin
 riocht ina bhfuil córais rialaithe inmheánaigh na DGanna, eolas a fhaightear ón
 obair agus ón taithí laethúil;
 –
 socruithe foirmiúla maoirseachta, leantacha agus
 faireacháin an DG;
 –
 na torthaí ón athbhreithniú bliantúil ICS
 (‘lánchomhlíonadh na mbuncheanglas’);
 –
 na torthaí ón Measúnú Riosca;
 –
 na rialuithe ex ante agus ex post, lena n-áirítear
 tuairiscí ar eisceachtaí agus/nó ar laigí sa rialú inmheánach;
 –
 na torthaí ó iniúchtaí seachtracha airgeadais an
 DG;
 –
 an obair iniúchta agus chomhairleoireachta arna
 déanamh ag Inniúlacht Iniúchta Inmheánaigh an DG;
 –
 meastóireachtaí ar na Cláir a chuir meastóirí
 seachtracha i gcrích.
 Beidh aiseolas breise faoi leordhóthanacht an
 chórais rialaithe le fáil ón iniúchadh a dhéanfaidh IAC, IAS agus Cúirt
 Iniúchóirí na hEorpa.
 Meastachán ar chostais agus sochair na
 rialuithe atá intuigthe leis an gcóras rialaithe
 Rinneadh na rialuithe atá beartaithe a mheas
 go ginearálta i gcomhréir leis an sainmhíniú ar rialú inmheánach atá sonraithe
 i samhail COSO: próiseas a ceapadh chun cinnteacht réasúnta a thabhairt go
 ngnóthófar na cuspóirí maidir le héifeachtacht agus le héifeachtúlacht
 oibríochtaí, iontaofacht an tuairiscithe airgeadais, agus comhlíonadh na
 ndlíthe agus na rialacháin is infheidhme. Rinneadh meastachán cuimsitheach ar
 chostais na rialuithe ina gcuimsítear aon ghníomhaíochtaí atá bainteach go
 díreach nó go hindíreach le fíorú chearta an IFI, an idirghabhálaí airgeadais
 agus an tairbhí deiridh, chomh maith le rialtacht an chaiteachais. Déantar iad
 a mhionsonrú feadh na gcéimeanna bainistíochta éagsúla, agus i gcomhréir leis
 an gcur síos ar an gcóras rialaithe atá beartaithe.
 Tá sonraí maidir leis na príomhathruithe seo a
 leanas ar áireamh sna coigeartuithe chun na hathruithe a bhfuil súil leo ar an
 togra nua a chur san áireamh:
 a) Soiléiriú ar na rialacha is infheidhme faoi
 na Cláir Cothromais/Fiachais agus beart coisctheach breise trí cheanglais
 iomchuí a cheapadh
 b) Bearta úis agus leigheasanna conarthacha
 breise a ailíniú trínar féidir beart coisctheach a dhéanamh i gcás earráidí cur
 chun feidhme maidir le ceanglais.
 An leibhéal ionchais riosca maidir le
 neamhchomhlíonadh rialacha is infheidhme a mheasúnú
 Faoin gcóras rialaithe atá beartaithe,
 fanfaidh an leibhéal ionchais riosca maidir le neamhchomhlíonadh (atá
 sainmhínithe mar riosca ionchais earráide dlíthiúlachta agus rialtachta ar
 leibhéal na n-idirbheart) faoi bhun 2 % ar bhonn ilbhliantúil, ach ar chostas
 níos ísle i ngeall ar mhaolú minicíochta riosca agus tionchair riosca, a thig ó
 na bearta breise a ghlacfar.
 Tá súil go dtitfidh an ráta earráide i ngeall
 ar an soiléiriú ar na rialacha is infheidhme lena n-áirítear ceanglais SMART, i
 ngeall ar threisiú breise na leigheasanna conarthacha agus ar ailíniú breise an
 úis.
 2. DEONTAIS
 Tá sé beartaithe go ndéanfar páirt shuntasach
 de bhuiséad an Chláir a chur chun feidhme faoi bhainistíocht indíreach
 pháirteach, i.e. feidhmiú ag na gníomhaireachtaí feidhmiúcháin.
 Faisnéis faoin gcóras rialaithe inmheánaigh
 Tá an creat rialaithe inmheánaigh reatha
 fothaithe ar chur chun feidhme Chaighdeáin Rialaithe Inmheánaigh an
 Choimisiúin, nósanna imeachta maidir leis na tionscadail is fearr a roghnú agus
 ionstraimí dlí a dhéanamh astu, bainistiú tionscadal agus conartha feadh
 shaolré an tionscadail, seiceálacha ex ante ar éilimh, lena n-áirítear
 deimhnithe iniúchta a fháil, deimhniú ex ante ar mhodheolaíochtaí costais,
 iniúchtaí ex post agus ceartuithe, agus meastóireacht.
 Sna doiciméid a bhaineann le glaonna ar
 thograí, tá treoraíocht mhionsonraithe ar na rialacha incháilitheachta agus, go
 háirithe, ar na hearráidí is coitianta maidir le costais foirne. Iarrtar ar
 thairbhithe a ndóthain mionsonraí faoi na costais atá tuartha a thabhairt agus
 iad ag déanamh togra, le go bhféadfar fíorú ex ante a dhéanamh agus earráidí nó
 míthuiscintí a d’fhéadfadh a bheith ann a aimsiú agus, nuair is gá, athruithe
 ar chur chun feidhme nó ar oiriúnú an chomhaontaithe deontais. Méadóidh sé sin
 go mór cinnteacht dlíthiúil na dtairbhithe agus laghdófar an baol earráide.
 Déanfar rialuithe ex post d’fhonn an meánráta
 earráide ionadaíoch a bheidh ann i gcónaí, fiú le hoiliúint, seiceálacha ex
 ante agus ceartuithe, a chinneadh. Beidh an straitéis iniúchta ex post le
 haghaidh caiteachais faoin gClár bunaithe ar iniúchadh airgeadais na
 n-idirbheart atá sainithe de réir samplála bunaithe ar luachanna
 airgeadaíochta, agus comhlánfar é le sampla bunaithe ar riosca. Déanfar an
 straitéis iniúchta ex post maidir le dlíthiúlacht agus rialtacht a chomhlánú le
 meastóireacht oibríochta neartaithe agus leis an straitéis frithchalaoise
 (féach pointe 2.3 thíos).
 Meastachán ar chostais agus sochair na
 rialuithe atá intuigthe leis an gcóras rialaithe
 Beidh gá cothromaíocht a bhaint amach idir
 mhéadú ar tharraingteacht an Chláir, ar an taobh amháin, tríd an ualach
 rialaithe a laghdú do na tairbhithe (méadú muiníne agus dul i riosca ag úsáid
 níos mó rátaí comhréidhe, cnapshuimeanna agus scálaí costais aonaid) agus, ar
 an taobh eile, a áirithiú go bhfanfaidh an ráta d’earráidí neamhcheartaithe
 chomh híseal agus is féidir.
 Bunóidh DG ENTR córas rialaithe inmheánaigh
 cost-éifeachtúil a thabharfaidh dóthain cinnteachta go bhfuil an riosca
 earráide, feadh na tréimhse caiteachais ilbhliantúla, sa réimse idir 2-5 % sa
 bhliain; is é an aidhm chríochnaitheach a bheidh leis leibhéal iarmhair
 earráide a bhaint amach a bheidh chomh gar agus is féidir do 2 % tráth chríoch
 na gclár ilbhliantúil, a luaithe a bheidh tionchar airgeadais na n-iniúchtaí
 uile, agus na mbeart ceartaitheach agus aisghabhála curtha san áireamh.
 Beidh an straitéis iniúchta dírithe ar léiriú
 cothrom agus iontaofa den riosca earráide a chur ar fáil agus comharthaí
 calaoise a scrúdú go héifeachtach. Níor cheart do na seiceálacha ex ante a
 dhéanfar ar thograí sula síneofar an comhaontú deontais agus do shoiléiriú na
 rialacha incháilitheachta fad mór a chur leis an am a thógtar chun conradh a
 thabhairt i gcrích. Tabharfaidh na hoifigigh um údarú, trí tharmligean,
 tuairisc bhliantúil ar na costais agus na sochair a bhaineann le rialú agus
 tabharfaidh an Coimisiún tuairisc don údarás reachtach faoi chuimsiú an
 Athbhreithnithe Mheántéarma maidir leis an leibhéal neamhchomhlíonta a
 d’fhéadfaí a bhaint amach.
 An leibhéal ionchais riosca maidir le
 neamhchomhlíonadh rialacha is infheidhme a mheasúnú
 A. Foinsí reatha earráide
 Bunaithe ar na torthaí go dtí seo, tá earráidí
 rialta tugtha faoi deara maidir leo seo a leanas:
 ·
 costais phearsanra:
 meánchostais nó costais buiséid (seachas costais iarbhír) a bheith á gclárú,
 gan taifid dhóthanacha a bheidh á gcoimeád ar an am a chaitear leis an gclár,
 ítimí neamhcháilithe a bheith á gclárú (costais úinéara/bainisteora FBM);
 ·
 costais dhíreacha eile:
 fochonarthaí á mbronnadh gan réamhúdarú, nó gan na rialacha a bhaineann le
 luach ar airgead a bheith á n-urramú, etc.
 ·
 costais indíreacha: i
 gcásanna áirithe, céatadán ráta chomhréidh de na costais dhíreacha, agus bíonn
 an earráid a bhaineann leis na costais indíreacha i gcomhréir leis an earráid a
 bhaineann leis na costais dhíreacha dá bhrí sin.
 B. Deiseanna simpliúcháin atá beartaithe
 Bainfidh an clár leas as na bearta
 simpliúcháin a áirítear san athbhreithniú tríbhliantúil den Ráiteas Airgeadais.
 Sa chomhthéacs sin, úsáidfidh an Coimisiún an deis bearta simpliúcháin a
 ghlacadh, mar shampla scálaí costais aonaid le haghaidh úinéirí/bainisteoirí
 FBManna nó rátaí caighdeánacha a úsáid le haghaidh costas foirne i gcomhréir le
 gnáthphrionsabail chuntasaíochta na dtairbhithe.
 C. An méid a chuidíonn athruithe rialaithe
 leis an leibhéal ionchais de neamhchomhlíonadh a laghdú
 Is é an status quo an túsphointe, bunaithe ar
 iniúchtaí deontais CIP a rinneadh go dtí seo. Tá an ráta earráidí a braitheadh
 le linn iniúchtaí leanúnacha CIP cothrom le timpeall 5 %. Bunaithe ar na
 toimhdí seo a leanas:
 –
 go bhfuil tairbhithe na ndeontas faoin gClár nua um
 Iomaíochas Fiontar agus FBManna cosúil leis na tairbhithe sin a ghlac páirt in
 CIP, agus
 –
 go meastar go dtugann na foinsí earráide atá
 liostaithe faoi phointe B thuas cuntas ar aon trian de na foinsí earráide,
 tá súil go mbeidh laghdú ar an ráta earráide
 mar thoradh ar na bearta simpliúcháin atá ar áireamh sa Rialachán Airgeadais.
 Tá súil le laghdú eile ar earráidí mar thoradh ar an soiléiriú ex ante ar
 na rialacha incháilitheachta.
 Conclúid: má chuirtear na bearta uile
 dá dtagraítear thuas le chéile, is é an aidhm chríochnaitheach leibhéal
 iarmhair earráide atá chomh gar agus is féidir do 2 % a bhaint amach faoi
 dheireadh shaolré an Chláir.
 Tá an cás sin bunaithe ar an tuiscint nach
 mbeidh na bearta simpliúcháin faoi réir modhnuithe suntasacha le linn an
 phróisis cinnteoireachta.
 3. SOLÁTHAR POIBLÍ
 Tá an creat rialaithe inmheánaigh fothaithe ar
 chur chun feidhme Chaighdeáin Rialaithe Inmheánaigh an Choimisiúin, nósanna
 imeachta soláthair phoiblí maidir leis na tograí is fearr a roghnú agus maidir
 le bainistiú conartha feadh shaolré an tionscadail / chonartha, seiceálacha ex
 ante ar shonraisc agus seachnófar earráidí iarmhair os cionn 2 % sna
 híocaíochtaí.
 2.3. Bearta
 chun calaois agus neamhrialtachtaí a chosc
 Sonraigh bearta coisctheacha agus cosanta
 atá ann cheana nó atá beartaithe.
 Faoi chuimsiú Straitéis Frithchalaoise an
 Choimisiúin (CAFS)[28]
 agus le cuidiú OLAF trí chomhairliúchán agus rannpháirtíocht FPDNet (Líonra
 OLAF chun calaois a bhrath agus a chosc) tá a dréachtstraitéis frithchalaoise
 féin (AFS) forbartha ag DG ENTR ina gclúdaítear bearta chun calaois agus
 neamhrialtachtaí a bhrath agus a chosc go hinmheánach agus ar leibhéal na
 dtairbhithe agus na gconraitheoirí. Déanfar an AFS a thabhairt cothrom le dáta
 gach bliain.
 I gcás deontas, go háirithe, foráiltear le
 Plean Gníomhaíochta AFS DG ENTR go gcruthófar clár lárnach dá thairbhithe uile
 (coordaitheoirí, comhpháirtithe, fochonraitheoirí agus gníomhaithe eile) agus
 dá thionscadail (tuarascálacha agus dearbhuithe costais). Leis an mbunachar
 sonraí sin, in éineacht leis na huirlisí cumhachtacha anailíse sonraí a
 bheartaítear a fháil chun táscairí calaoise nó ‘comharthaí rabhaidh’ a bhrath,
 tiocfaidh feabhas mór ar a fheidhmeanna rialaithe agus a chumais iniúchta.
 Chun cur leis an eolas agus leis an acmhainn
 maidir le feidhmiú rialuithe coisctheacha agus éifeachtacha, foráiltear i
 bPlean Gníomhaíochta AFS DG ENTR go gcuirfear sainchúrsaí oiliúna agus ábhar
 treoraíochta ar fáil. Sa bhreis air sin, déanfar straitéis rialaithe le
 haghaidh mheastóireacht inniúlachtaí airgeadais agus teicniúla na dtairbhithe a
 fhorbairt agus a chur chun feidhme, mar aon leis na tairbhithe a aicmiú de réir
 riosca bunaithe ar tháscairí calaoise, clárú in uirlisí TF agus comharthaí
 rabhaidh le haghaidh iniúchtaí ex ante / ex post.
 Déanfar nósanna imeachta iniúchta agus
 treoraíocht le haghaidh iniúchtaí ex post bunaithe ar riosca a fhorbairt
 freisin agus díreofar ar chásanna calaoise agus neamhrialtachtaí a d’fhéadfadh
 a bheith ann. Beidh an AFS ag teacht níos fearr le caighdeáin rialaithe
 inmheánaigh, go háirithe leis an measúnú riosca, agus le AFS DGanna eile agus
 eintiteas fotharmligthe.
 Maidir leis na hionstraimí airgeadais,
 áiritheoidh an Coimisiún go mbeidh bearta chun calaois, éilliú agus aon
 ghníomhaíochtaí mídhleathacha eile a chosc ar áireamh sa doiciméadacht
 conarthach leis an IFI, mar aon le dualgas ar an IFI na bearta sin a thrasuí
 ina gconarthaí le hidirghabhálaithe roghnaithe, agus a thrasuí freisin ina
 gcórais bhainistíochta agus rialaithe, lena n-áirítear e.g. gníomhaíochtaí
 faireacháin bunaithe ar cheanglais réamhshainithe de chuid an Choimisiúin.
 3. AN TIONCHAR AIRGEADAIS A
 MHEASTAR A BHEIDH AG AN TOGRA/TIONSCNAMH
 3.1. Ceannteidil
 an chreata airgeadais ilbhliantúil agus na línte buiséid ar a n‐imrítear
 tionchar
 ·
 Línte nua buiséid arna n-iarraidh (táscach)
 In ord cheannteidil agus línte buiséid an
 chreata airgeadais ilbhliantúil
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Ceannteideal 1 || LD || ó thíortha an CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 [1] || Caiteachas oibríochtúil: 02 02 01 Clár um Iomaíochas Fiontar agus FBManna || LD || TÁ || TÁ || TÁ || NÍL
 [1] || Caiteachas Riaracháin || LN || TÁ || TÁ || TÁ || NÍL
 3.2. An
 tionchar a mheastar a bheidh ar chaiteachas
 3.2.1. Achoimre ar an tionchar a mheastar
 a bheidh ar chaiteachas
 EUR milliúin (go dtí an 3ú deachúil)
 Ceannteideal an chreata airgeadais ilbhliantúil: 1 || Uimhir || [Ceannteideal .....................................................................................]
 DG: ENTR || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Tar éis 2020 || IOMLÁN
  Leithreasaí faoi chomhair oibríochtaí || || || || || || || || ||
 Uimhir na líne buiséid || Oibleagáidí || (1) || 213.600 || 256.000 || 300.500 || 346.000 || 393.500 || 441.000 || 492.400 || || 2443.000
 Íocaíochtaí || (2) || 110.240 || 235.240 || 287.240 || 311.240 || 327.240 || 368.240 || 439.240 || 364.320 || 2443.000
 Leithreasaí de chineál riaracháin arna maoiniú ó chlúdach na gclár sonrach[29] || 02.0104 || (3) || 11.000 || 11.000 || 11.000 || 11.000 || 11.000 || 12.000 || 12.000 || || 79.000
 IOMLÁN leithreasaí i gcomhair DG ENTR || Oibleagáidí || =1+3 || 224.600 || 267.000 || 311.500 || 357.000 || 404.500 || 453.000 || 504.400 || || 2522.000
 Íocaíochtaí || =2 +3 || 121.240 || 246.240 || 298.240 || 322.240 || 338.240 || 380.240 || 451.240 || 364.320 || 2522.000
  IOMLÁN leithreasaí faoi chomhair oibríochtaí || Oibleagáidí || (4) || 213.600 || 256.000 || 300.500 || 346.000 || 393.500 || 441.000 || 492.400 || || 2443.000 ||
 Íocaíochtaí || (5) || 110.240 || 235.240 || 287.240 || 311.240 || 327.240 || 368.240 || 439.240 || 364.320 || 2443.000 ||
  IOMLÁN leithreasaí de chineál riaracháin arna maoiniú ó chlúdach na gclár sonrach || (6) || 11.000 || 11.000 || 11.000 || 11.000 || 11.000 || 12.000 || 12.000 || || 79.000 ||
 IOMLÁN leithreasaí faoi CHEANNTEIDEAL <1> den chreat airgeadais ilbhliantúil || Oibleagáidí || =4+ 6 || 224.600 || 267.000 || 311.500 || 357.000 || 404.500 || 453.000 || 504.400 || || 2522.000 ||
 Íocaíochtaí || =5+ 6 || 121.240 || 246.240 || 298.240 || 322.240 || 338.240 || 380.240 || 451.240 || 364.320 || 2522.000 ||
 ||
 Ceannteideal an chreata airgeadais ilbhliantúil: || 5 || "Caiteachas riaracháin"
 EUR milliúin (go
 dtí an 3ú deachúil)
 || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 DG: ENTR ||
  Acmhainní daonna || 18.764 || 19.140 || 19.522 || 19.913 || 20.311 || 20.717 || 21.131 || 139.498
  Caiteachas riaracháin eile || 0.086 || 0.088 || 0.089 || 0.091 || 0.093 || 0.095 || 0.097 || 0.639
 || || || || || || || || ||
 IOMLÁN leithreasaí faoi CHEANNTEIDEAL 5 DG ENTR[30] den chreat airgeadais ilbhliantúil || (Iomlán oibleagáidí = Iomlán íocaíochtaí) || 18.850 || 19.228 || 19.611 || 20.004 || 20.404 || 20.812 || 21.228 || 140.137
 EUR milliúin (go
 dtí an 3ú deachúil)
 || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Tar éis 2020 || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || 243.450 || 286.228 || 331.111 || 377.004 || 424.904 || 473.812 || 525.628 || || 2662.137
 Íocaíochtaí || 140.090 || 265.468 || 317.851 || 342.244 || 358.644 || 401.052 || 472.468 || 364.320 || 2662.137
 3.2.2. An
 tionchar a mheastar a bheidh ar leithreasaí faoi chomhair oibríochtaí
 –
 ̈ Ní éilíonn an togra/tionscnamh go n-úsáidfear leithreasaí faoi
 chomhair oibríochtaí
 –
 X Éilíonn an togra/tionscnamh go n‐úsáidfear
 leithreasaí faoi chomhair oibríochtaí mar a mhínítear thíos:
 Leithreasaí faoi chomhair oibleagáidí in
 EUR milliúin (go dtí an 3ú deachúil)
 || Sonraigh cuspóirí agus aschuir ò || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 || ASCHUIR
 Saghas a[31]schuir[32] || Meánchostas an aschuir || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon iomlán na n-aschur || Costas iomlán
 || CUSPÓIR SONRACH Uimh. 1: Cinníollacha creata a fheabhsú ar mhaithe le hiomaíochas agus inbhuanaitheacht fhiontair an AE || || || || || || || || || || || || || || || ||
 || Gníomhaíochtaí chun iomaíochas Eorpach a fheabhsú || Staidéir, measúnuithe tionchair, meastóireachtaí agus comhdhálacha || 0.250 || 54 || 13.500 || 55 || 13.750 || 57 || 14.250 || 58 || 14.500 || 60 || 15.000 || 61 || 15.250 || 62 || 15.500 || 407 || 101.680
 || Gníomhaíochtaí chun beartas FBM a fhorbairt agus iomaíochas FBManna a chur chun cinn || Cruinnithe, tuarascálacha agus bunachair shonraí || 0.075 || 98 || 7.350 || 98 || 7.350 || 122 || 9.150 || 124 || 9.300 || 128 || 9.600 || 138 || 10.350 || 152 || 11.400 || 860 || 64.480
 || Turasóireacht || Tionscadail, duaiseanna, suirbhéanna, imeachtaí || 1.000 || 9 || 9.000 || 12 || 12.000 || 16 || 16.000 || 19 || 19.000 || 22 || 22.000 || 25 || 25.000 || 28 || 28.000 || 131 || 131.440
 || Coincheapa nua gnó le haghaidh earraí tomhaltais || Tionscadail ina ndéantar macasamhlú ar an margadh || 1.000 || 8 || 8.000 || 9 || 9.000 || 11 || 11.000 || 13 || 13.000 || 14 || 14.000 || 15 || 15.000 || 17 || 17.000 || 87 || 86.800
 || Fo-iomlán chuspóir sonrach Uimh. 1 || || || || || || || || || || || || || || || || 384.400
 || CUSPÓIR SONRACH Uimh. 2: Fiontraíocht a chur chun cinn || || || || || || || || || || || || || || || ||
 || Gníomhaíochtaí trína gcuirtear an fhiontraíocht chun cinn || Staidéir, feachtais, imeachtaí || 0.5 || 5 || 2.500 || 6 || 3.000 || 5 || 2.500 || 6 || 3.000 || 6 || 3.000 || 6 || 3.000 || 7 || 3.500 || 41 || 20.720
 || Líon na malartuithe || 0.007 || 600 || 4.200 || 720 || 5.040 || 1300 || 9.100 || 1400 || 9.800 || 1650 || 11.550 || 1770 || 12.390 || 2000 || 14.000 || 9440 || 66.080
 || Fo-iomlán chuspóir sonrach Uimh. 2 || || || || || || || || || || || || || || || || 86.800
 || CUSPÓIR SONRACH Uimh. 3: Rochtain ar mhaoiniú do FBManna a fheabhsú || || || || || || || || || || || || || || || ||
 Ionstraimí Airgeadais || Líon na dtairbhithe FBM (iasachtaí faoi ráthaíocht) || 0.004 || 7500 || 30.000 || 17 000 || 68.000 || 27 000 || 108.000 || 31 000 || 124.000 || 31 000 || 124.000 || 31 000 || 124.000 || 42 000 || 168.000 || 186500 || 746.320
 || Méid iasachta (€ milliún) || || 1 071 || || 2 201 || || 3 384 || || 3 995 || || 4 065 || || 4 119 || || 5 420 || || 24255 ||
 || Líon na dtairbhithe FBM (caipiteal fiontair) || 1. 220 || 10 || 12.200 || 30 || 36.600 || 46 || 56.120 || 85 || 103.700 || 115 || 140.300 || 140 || 170.800 || 140 || 170.800 || 566 || 690.000
 || € milliún giaráilte (caipiteal fiontair) || || 103 || || 343 || || 686 || || 1 064 || || 1 445 || || 1 817 || || 1 869 || || 7 327 ||
 || Fo-iomlán chuspóir sonrach Uimh. 3 || || || || || || || || || || || || || || || || 1436.320
 || CUSPÓIR SONRACH Uimh. 4: Feabhas a chur ar rochtain ar na margaí || || || || || || || || || || || || || || || ||
 || An Líonra Fiontar Eorpach || Tograí comhpháirtíochta || 0.005 || 5732 || 28.660 || 5821 || 29.105 || 5923 || 29.615 || 6040 || 30.200 || 6106 || 30.530 || 6336 || 31.680 || 6540 || 32.700 || 42 498 || 212.500
 || Líon na FBManna ag fáil seirbhísí tacaíochta (in aghaidh gach 1000 FBM) || 0.065 || 403 || 26.195 || 418 || 27.170 || 438 || 28.47 || 458 || 29.77 || 488 || 31.720 || 508 || 33.020 || 539 || 35.035 || 3252 || 211.380
 || Tacaíocht do FBManna thar lear || Staidéir || 0.250 || 10 || 2.500 || 12 || 3.000 || 15 || 3.750 || 14 || 3.500 || 15 || 3.750 || 18 || 4.500 || 20 || 5.000 || 104 || 25.951
 || || Ionaid FBM; Deasca cabhrach FBM || 1.000 || 5 || 5.000 || 6 || 6.000 || 7 || 7.000 || 9 || 9.000 || 10 || 10.000 || 11 || 11.000 || 12 || 12.000 || 60 || 60.000
 || || Ardáin, imeachtaí, gníomaíochtaí tionscnaimh || 0.200 || 6 || 1.200 || 6 || 1.300 || 8 || 1.600 || 10 || 1.900 || 10 || 2.000 || 12 || 2.400 || 13 || 2.600 || || 13.249
 || Tacaíocht do chomhar tionsclaíoch idirnáisiúnta || Ceardlanna, cruinnithe || 0.200 || 5 || 1.000 || 7 || 1.400 || 8 || 1.600 || 9 || 1.800 || 10 || 2.000 || 11 || 2.200 || 12 || 2.400 || 62 || 12.400
 || Fo-iomlán do chuspóir sonrach Uimh. 4 || || || || || || || || || || || || || || || || 535.480
 || COSTAS IOMLÁN || || 213.600 || || 256.000 || || 300.500 || || 346.000 || || 393.500 || || 441.000 || || 492.400 || || 2443.000
 3.2.3. An
 tionchar a mheastar a bheidh ar leithreasaí de chineál riaracháin
 3.2.3.1. Achoimre
 –
 ̈ Ní éilíonn an togra/tionscnamh go n-úsáidfear leithreasaí de
 chineál riaracháin
 –
 X Éilíonn an togra/tionscnamh go n-úsáidfear
 leithreasaí de chineál riaracháin mar a mhínítear thíos:
 EUR milliúin (go
 dtí an 3ú deachúil)
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 CEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna || 18.764 || 19.140 || 19.522 || 19.913 || 20.311 || 20.717 || 21.131 || 139.498
 Caiteachas riaracháin eile || 0.086 || 0.088 || 0.089 || 0.091 || 0.093 || 0.095 || 0.097 || 0.639
 Fo-iomlán CHEANNTEIDEAL 5 den chreat airgeadais ilbhliantúil || 18.850 || 19.228 || 19.611 || 20.004 || 20.404 || 20.812 || 21.228 || 140.137
 Lasmuigh de CHEANNTEIDEAL 5[33] den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas eile de chineál riaracháin || || || || || || || ||
 Fo-iomlán CHEANNTEIDEAL 5 den chreat airgeadais ilbhliantúil || || || || || || || ||
 IOMLÁN || 18.85050 || 19.228 || 19.611 || 20.004 || 20.404 || 20.812 || 21.228 || 140.137
 3.2.3.2. Na
 hacmhainní daonna a mheastar a bheidh riachtanach
 –
 ̈ Ní éilíonn an togra/tionscnamh go n-úsáidfear acmhainní daonna
 –
 X Éilíonn an togra/tionscnamh go n-úsáidfear
 acmhainní daonna mar a mhínítear thíos:
 Sloinnfear an
 meastachán in aonaid de choibhéis lánaimseartha (FTE)
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020
  Poist don phlean bunaíochta (oifigigh agus gníomhairí sealadacha)
 XX 01 01 01 (Ceanncheathrú agus Oifigí Ionadaíocht an Choimisiúin) || 110 || 110 || 110 || 110 || 110 || 110 || 110
 XX 01 01 02 (Toscaireachtaí) || || || || || || ||
 XX 01 05 01 (Taighde indíreach) || || || || || || ||
 10 01 05 01 (Taighde díreach) || || || || || || ||
  Pearsanra seachtrach (i gcoibhéis lánaimseartha: FTE)[34] || || || || || || ||
 XX 01 02 01 (CA, INT, SNE ón "clúdach iomlánaíoch") || 58 || 58 || 58 || 58 || 58 || 58 || 58
 XX 01 02 02 (CA, INT, JED, LA agus SNE sna toscaireachtaí) || || || || || || ||
 XX 01 04 bb[35] || sa Cheanncheathrú[36] || || || || || || ||
 || i dtoscaireachtaí || || || || || || ||
 XX 01 05 02 (CA, INT, SNE – Taighde indíreach) || || || || || || ||
 10 01 05 02 (CA, INT, SNE – Taighde díreach) || || || || || || ||
 Línte buiséid eile (sonraigh) || || || || || || ||
 IOMLÁN || 168 || 168 || 168 || 168 || 168 || 168 || 168
 Is é XX an réimse beartais nó an teideal
 buiséid lena mbaineann.
 Comhlíonfar na riachtanais acmhainní daonna
 trí fhoireann ón DG a bhfuil bainistíocht na gníomhaíochta faoina cúram cheana
 agus/nó atá ath-imlonnaithe taobh istigh den DG, mar aon le haon leithdháileadh
 breise a d'fhéadfaí a thabhairt don DG atá i mbun bainistíochta faoi chuimsiú
 an nós imeachta maidir le leithdháileadh bliantúil i bhfianaise na srianta
 buiséadacha. Tá sé beartaithe ag DG ENTR seachtrú a dhéanamh i bpáirt go dtí
 gníomhaireacht feidhmiúcháin atá ann cheana. Athrófar méideanna agus
 iontrálacha barúlacha más gá de réir thorthaí an phróisis seachtraithe.
 Cur síos ar na cúraimí a bheidh le déanamh:
 Oifigigh agus gníomhairí sealadacha ||
 Pearsanra seachtrach ||
 3.2.4. Comhoiriúnacht
 don chreat airgeadais ilbhliantúil reatha
 –
 X Tá an togra/tionscnamh comhoiriúnach don
 togra ón gCoimisiún le haghaidh creata airgeadais ilbhliantúil 2014-2020,
 COIM(2011) 500 críochnaitheach.
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 Mínigh an
 cineál athchláraithe a bhfuil gá leis, agus sonraigh na línte buiséid lena
 mbaineann agus na méideanna comhfhreagracha.
 [...]
 –
 ̈ Éilíonn an togra/tionscnamh go gcuirfear an ionstraim
 sholúbthachta i bhfeidhm nó go ndéanfar athbhreithniú ar an gcreat airgeadais
 ilbhliantúil[37]
 Mínigh a
 bhfuil gá leis, agus sonraigh na ceannteidil agus na línte buiséid lena
 mbaineann agus na méideanna comhfhreagracha.
 [...]
 3.2.5. Ranníocaíochtaí
 ó thríú páirtithe [le comhlánú]
 –
 Ní dhéantar foráil sa togra/tionscnamh maidir le
 cómhaoiniú le tríú páirtithe
 Leithreasaí in EUR milliúin (go dtí an 3ú
 deachúil)
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Iomlán
 Ballstáit neamh-AE atá páirteach sa Chlár[38] || || || || || || || ||
 IOMLÁN leithreasaí cómhaoinithe || Pm || Pm || Pm || Pm || Pm || Pm || Pm || Pm
 3.3. An
 tionchar a mheastar a bheidh ar ioncam
 –
 X Níl tionchar airgeadais ar bith ag an togra
 ar ioncam.
 –
 ̈ Tá an tionchar airgeadais seo a leanas ag an togra/tionscnamh:
 –
 ̈ ar acmhainní dílse
 –
 ̈ ar ioncam ilghnéitheach
 EUR milliúin (go dtí an 3ú deachúil)
 Líne buiséid ioncaim || Leithreasaí atá ar fáil don bhliain bhuiséadach leanúnach || Tionchar an togra/tionscnaimh[39]
 Bliain N || Bliain N+1 || Bliain N+2 || Bliain N+3 || ... iontráil na colúin ar fad a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncaim ilghnéithigh shannta, sonraigh
 na línte buiséid a n-imrítear tionchar orthu.
 [...]
 Sonraigh an modh chun an tionchar ar ioncam a
 ríomh.
 [1] COIM(2011) 500 críochnaitheach.
 [2] Níos mó ná 50 000 úsáideoir éagsúla thairseach
 gréasáin an IRP agus seirbhísí r-fhoghlama thar na chéad trí bliana, lena raibh
 níos mó ná 2 mhilliún amas; níos mó ná 30 seimineár oiliúna agus ceardlann
 idirghníomhacha á reachtáil gach bliain, a raibh 2/3 ag feidhmiú san Eoraip,
 chun ábhair cúraim FBManna a bhailiú.
 [3] Bheadh níos lú breisluacha Eorpaigh ag
 staidéir/suirbhéanna arna ndéanamh ag na Ballstáit aonair níos lú agus ní
 éireodh leo an scóip ar fud an AE a chumhdach agus d'fhéadfaidís dúbláil
 taighde arna ndéanamh cheana i dtíortha eile a chruthú.
 [4] Tríd an gcineál seo beart tugtar le tuiscint go mbeidh
 breisluach agus iarmhairt níos airde ann má dhéantar é trí chur chuige
 comhordaithe/comhlánaithe idir na Ballstáit; thairis sin is minic go mbíonn
 níos lú acmhainní ag na Ballstáit níos lú chun a gcinn scríbe a chur chun cinn
 agus go háirithe chun turasóireacht trasnáisiúnta a chur chun cinn.
 [5] COIM(2011) 500 críochnaitheach, SEC(2011) 867 - 868
 críochnaitheach. Teachtaireacht ón gCoimisiún chuig Parlaimint na hEorpa, chuig
 an gComhairle, chuig Coiste Eacnamaíoch agus Sóisialta na hEorpa agus chuig
 Coiste na Réigiún: Buiséad don Eoraip 2020 – Cuid II: Doiciméid bheartais
 [6] Tuarascáil deiridh: Meastóireacht ar an nGníomhaireacht
 Feidhmiúcháin um Iomaíochas agus Nuálaíocht (EACI) 12 Bealtaine 2011.
 http://ec.europa.eu/cip/files/docs/evaluation-of-eaci-may-2011_en.pdf
 [7] http://ec.europa.eu/cip/files/docs/public-consultation-annex2-to-final-report_en.pdf
 [8] http://ec.europa.eu/enterprise/dg/files/evaluation/final_report_eip_interim_evaluation_04_2009_en.pdf
 [9] http://ec.europa.eu/cip/files/docs/eip-final-evaluation-report_en.pdf
 [10] Laghdaíodh buiséad an Chláir i gcomparáid leis an méid a
 foilsíodh sa Teachtaireacht ón gCoimisiún 'Buiséad don Eoraip 2020' (COIM)500
 toisc go maoineofar gníomhaíochtaí chun tacú le caighdeánú suas go méid
 EUR 182 milliún lasmuigh den Chlár chun a struchtúr rathúil agus a gcur
 chun feidhme éifeachtúil a chothabháil.
 [11] COIM(2010) 2020 críochnaitheach.
 [12] COIM(2010) 614 críochnaitheach.
 [13] COIM(2008) 394 críochnaitheach.
 [14] COIM(2011) 78 críochnaitheach.
 [15] COIM(2011) 398 críochnaitheach.
 [16] IO L 124, 20.5.2003, lch. 36.
 [17] Suirbhé Eorabharaiméadair na bliana 2009 maidir le
 fiontraíocht.
 [18] COIM(2010) 352 críochnaitheach.
 [19] IO C 139, 14.6.2006, lch. 1.
 [20] IO L 55, 28.2.2011, lch. 13.
 [21] IO L 310, 9.11.2006, lch. 15.
 [22] Tagraíonn na táscairí seo d’fhorbairtí sa réimse beartais
 maidir le fiontraíocht agus tionscal. Ní hé an Coimisiún amháin atá freagrach
 as na spriocanna a bhaint amach. Tá réimse fachtóirí eile ann nach bhfuil neart
 ag an gCoimisiún orthu a dhéanann difear d'fhothorthaí sa réimse beartais sin.
 [23] NEER/REER bunaithe ar ULC, seachas tionchar luaineachtaí
 san airgeadra (NEER – ráta malairte glan ainmniúil; REER= ráta malairte glan
 firinneach; ULC = costais aonad saothair
 [24] ABM: Bainistiú de réir gníomhaíochtaí – ABB: Bunú an
 bhuiséid de réir gníomhaíochtaí.
 [25] Mar a thagraítear dó in Airteagal 49(6)(a) nó (b) den
 Rialachán Airgeadais.
 [26] Is féidir mionsonraí ar na modhanna bainistíochta agus
 tagairtí don Rialachán Airgeadais a fheiceáil ar shuíomh gréasáin DG Budg: http://www.cc.cec/budg/man/budgmanag/budgmanag_en.html
 [27] Mar a thagraítear dóibh in Airteagal 185 den
 Rialachán Airgeadais.
 [28] COIM(2011)376, 24.6.2011
 [29] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí AE (seanlínte "BA"), taighde
 indíreach, taighde díreach a chur chun feidhme.
 [30] Tá sé beartaithe ag DG ENTR seachtrú a dhéanamh i bpáirt
 go dtí gníomhaireacht feidhmiúcháin atá ann cheana. Athrófar méideanna agus
 iontrálacha barúlacha más gá de réir thorthaí an phróisis seachtraithe. Tá
 maoiniú na gcruinnithe coiste éigeantacha clúdaithe faoi “Caiteachas riaracháin
 eile”.
 [31] Tá deighilt tháscach na leithreasaí faoi chomhair
 oibríochtaí agus dáileadh an bhuiséid idir na gníomhaíochtaí beartaithe atá
 ann, bunaithe ar an gcineál gníomhaíochtaí a bhfuil súil leo: mar shampla na gníomhaíochtaí chun beartas FBM a
 fhorbairt agus iomaíochas FBManna a chur chun cinn – is forbairt beartais atá
 iontu sin bunaithe ar staidéir agus ar imeachtaí a chuirfear chun feidhme trí
 sholáthar poiblí agus beidh costas níos ísle ag baint leo i gcomparáid leis na
 gníomhaíochtaí atá beartaithe i réimsí na turasóireachta agus na n-earraí
 tomhaltais a mbeidh glaonna ar thograí ag teastáil dóibh.
 [32] Is ionann aschuir agus táirgí agus seirbhísí le soláthar
 (e.g.: líon na malartuithe mac léinn a fhaigheann maoiniú, iomlán km de
 bhóithre a rinneadh, etc.).
 [33] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí AE (seanlínte "BA"), taighde
 indíreach, taighde díreach a chur chun feidhme.
 [34] CA= Gníomhaire ar conradh; INT= Foireann ghníomhaireachta
 ("Intérimaire"); JED = "Jeune Expert en Délégation"
 (saineolaí óg i dToscaireacht); LA= Gníomhaire áitiúil; SNE= Saineolaí
 náisiúnta ar iasacht;
 [35] Faoin uasteorainn do phearsanra seachtrach ó leithreasaí
 faoi chomhair oibríochtaí (na seanlínte "BA").
 [36] Le haghaidh na gCistí Struchtúracha, an Chiste Eorpaigh
 Talmhaíochta um Fhorbairt Tuaithe (CETFT) agus an Chiste Eorpaigh Iascaigh
 (CEI) go bunúsach.
 [37] Féach pointí 19 agus 24 den Chomhaontú Idirinstitiúideach.
 [38] Beidh an Clár ar fáil, faoi choinníollacha sonracha agus
 faoi réir ranníocaíochta airgeadais leis an gClár, do thíortha ó Chomhlachas
 Saorthrádála na hEorpa (CSTE) ar comhaltaí iad den Limistéar Eorpach
 Eacnamaíoch (LEE), tíortha is iarrthóirí agus tíortha a d’fhéadfadh a bheith
 ina n-iarrthóirí, agus tíortha a thagann faoi raon feidhme bheartas
 Comharsanachta na hEorpa (féach Airteagal 5).
 [39] A fhad a bhaineann le hacmhainní dílse traidisiúnta
 (dleachtanna talmhaíochta, tobhaigh siúcra), ní mór na méideanna a luaitear a
 bheith ina nglanmhéideanna, i.e. méideanna comhlána agus 25 % de chostais
 bhailiúcháin a bheith bainte astu.